Юриспруденция нуқтаи назаридан Сенатнинг “сеҳрли” кучга эга қарори | O'zLiDeP\nЮриспруденция нуқтаи назаридан Сенатнинг “сеҳрли” кучга эга қарори\nПарламент палаталари Кенгашларининг “Тўй-ҳашамлар, оилавий тантаналар, маърака ва маросимлар, марҳумларнинг хотирасига бағишланган тадбирлар ўтказилишини тартибга солиш тизимини янада такомиллаштириш тўғрисида”ги қўшма қарори Сенатда тасдиқланди. Куни кеча ушбу қарор ижросига қаратилган низом ижтимоий тармоқларда тарқалди.\nИжтимоий муносабатларнинг таркибий қисмлари булган ҳуқуқий ва ахлоқий муносабатларнинг ўзига хос табиати бор. Мисол учун аҳлоқни ҳар ким ҳар хил тушунади. Ким учундир одоб-аҳлоқ муҳим бўлса, айримлар учун акси бўлиши мумкин. Тўйда ликиллаб ўйинга тушган келин-куёвни хатти-ҳаракати ким учундир аҳлоқ нормаларига мос эмас, ким учундир эса бунинг акси. Шу ва шунга ўхшаш муносабатларни фақат ва фақат тушунтириш, ташвиқот-тарғибот йўли билан бартараф этиш мумкин. Тўйда пулдан “пулчамбар” ясаб кимнингдир бўйнига илиб қўйиш бу ҳуқуқбузарлик - миллий валютага нисбатан ҳурматсизликдир.\nУдумга кирган тўйни сценарийсидан тортиб, бошқа икир-чикирларигача ҳуқуқий нормалар орқали курашишга тўғри келадиган ҳолатлар ҳам бор. Масалан: фотограф, санъаткор ёки бошқа хизмат кўрсатувчи, шунингдек иш бажарувчи давлат томонидан ўрнатилган солиқларни тўламаганлик учун, тўйхона ресторан эгаси эса, даромадларини яширганлик учун, тўй қилувчи даромадларини легаллаштирганлик, декларация қилмаганлик учун, ҳайдовчи лицензия олмаганлик учун ва ҳок. Буларнинг барчаси аслида амалдаги қонунларимизда тартибга солинган. Бироқ, шу қонунларни ижросини таъминлашни уддалай олмаяпмиз. Қани ҳар бир тизим ўзига юклатилган юқоридаги ҳолатларга қарши курашишни зиммасига олганда, масъулиятни ҳис этганда, сенат ижрони таъминлашдек қатор ижро ҳокимиятининг ваколатига оид масалаларни ўзига олмас ва бундай қарор ва низом ишлаб чиқмас эди.\nАгар дунё тажрибасига назар ташлайдиган бўлсак, давлат хизматчилари учун даромадларнинг кучли декларация тизимини ва ижро механизимини жорий этмасдан, рўйхатсиз бизнесни имкон қадар бартараф этмасдан, қора бозорни чеклаш чораларини кўрмасдан туриб, бундай тартиб қоидаларни жорий қилиш, бинони фундаментини қурмасдан аввал деворини қуриб, томини ёпишга киришиш кабидир.\nСир эмас жамиятдаги муносабатлар аҳлоқ нормаси ёки ҳуқуқ нормаси билан тартибга солинади. Хўш, тўй ва маросимлардаги дабдабабозлик каби маънавий масалалар қайси бир норма билан тартибга солинади? Албатта жамиятда ўрнатилган аҳлоқ нормалари асосида. Борди-ю ҳуқуқ, мажбурлов нормалари асосида тартибга солинса, аҳолининг айрим ҳақ-ҳуқуқларига зид бўлиб, кутилган натижани ҳам бериши амримаҳол.\nАсосий қонунимизнинг 54-моддасида мулкдор мулкига ўз хоҳишича эгалик қилади, ундан фойдаланади ва уни тасарруф этади деб белгиланган. Агар маълум бир маблағ ва пули бор кишини биз ўша маблағ ёки пулнинг эгаси, мулкдори деб ҳисобласак, унда маблағни тўйга сарфламоқчи кишига қандайдир бир тарзда чеклов қўйиш ҳуқуқига ҳеч ким эга эмас ҳатто Сенат ҳам қачонки, Конституциямизнинг юқоридаги каби нормалари амалда бўлса.\nМасаланинг яна бир муҳим жиҳати шундаки, Сенат қарори юртимизнинг марказий шаҳарлари ёки аҳолининг маълум бир тоифалари учун чиқарилган десак муболаға бўлмайди. Масалан, кўпгина ҳудудларда бўладиган тўйларга амалда ҳам 200 нафар, ошларга 250 нафар киши иштирок этмайди. Мисол учун, республикамизнинг меҳнат муҳожирлари фаол бўлган 54 та тумандаги қатор қишлоқлар ёки маҳалларда ошга 100 киши келса, тўй эгаси хурсанд бўлади. Агар дўппини бошдан олиб чуқур ўйлаб кўрилса, айни пайтда аҳолининг жуда катта қисми тўй ва маракаларни дабдабабозлик, исрофгарчилик ва шуҳратпарастлик билан ўтказмаслиги маълум бўлади.\nҚарорни ўқиб яна қуйидаги хулосаларга келиш мумкин:\n- тўйлар, оилавий тантаналар, маърака ва маросимларда икки нафардан ортиқ хонанданинг (гуруҳнинг) хизмат кўрсатишига йўл қўйилмайди. Битта гуруҳда бир неча хонандалар бирлашиши мумкинми? Қарорнинг бу нормаси ҳам тушунарсиз;\n-қарорнинг дафн этиш ва мотам маросимлари билан боғлиқ ортиқча тадбирларни (“етти”, “пайшанбалик”, “йигирма”, “қирқ”, “йил оши”, “пул тарқатиш”, “мато улашиш” ва ҳоказоларни) ўтказишга йўл қўйилмаслиги ҳақидаги банд албатта ушбу маросимлар хурофий бўлиб, дин арконларига ҳам мос келмаслиги мумкин. Шу боис, мазкур маросимлар мусулмонлар идораси фатвоси ёки Дин қўмитаси фаол ташаббуслари асосида ёхуд бошқа диний ташкилотлар томонидан тарғибот-ташвиқот воситасида бартараф этилса мақсадга мумвофиқ бўлар эди. (“Виждон эркинлиги ва диний ташкилотлар тўғрисида”ги қонун);\n-шунингдек, қарор ва низом матнига бир кўз югуртирилса, бу ҳужжат ўзбек миллати учунгина чиқарилган деган мулоҳазага келасиз. Ваҳоланки юртимизда 132 та миллат ва элат вакиллари яшашади.\nАҳоли онгини ўзгартишга даъвогар - “сеҳрли” қарор:\n-тўйлар, оилавий тантаналар, маърака ва маросимлар ўтказилишини тартибга солишда ижтимоий адолат ва қонунийлик, миллий урф-одат ва қадриятларга содиқлик, бошқа дин ва миллат вакилларининг урф-одатларини ҳурмат қилиш ҳамда жамоатчилик фикрини инобатга олиш тамойилларига риоя этилади деб белгиланган. Зеро, шуҳратпарастлик, дабдабабозлик ва исрофгарчиликка (“келин навкари”, “чорлар”, “ота кўрди”, “сеп ёйди”, “қуда чақирди”, “куёв чақирди”, “келин чақирди”, “тоғора юбориш”, “пул сочиш” ва ҳоказоларни) йўл қўймаслик, маҳаллалардаги ижтимоий-маънавий муҳит барқарорлигига путур етказмаслик, жамиятда шаклланган одоб-ахлоқ қоидаларига қатъий амал қилиш – буларнинг бари инсон онги, дунё қарашидаги омиллар билан бевосита боғлиқ;\n-бу ортиқча харажат ва тадбирлар албатта қарор билан эмас, балки даромадларнинг кучли декларация тизими, солиқ соҳасини жиддий такомиллашуви, унинг самарали ижро механизми ҳамда вақт машинасининг ҳаракати жараёнида аҳоли онги ва дунёқарашида содир бўладиган ўзгаришлар билан аста-секин ўз-ўзидан бартараф бўлиб, моҳияти ҳам шакл-шамойили ҳам ўзгариб бораверади. Бошқача бўлиши мумкин эмас, бу - аксиома.\n- ушбу ҳужжатлар кучга кириши билан олти ой, бир йил, келинг майли икки йилча бутун ОАВ, ижтимоий тармоқларда намунавий тўй ва маракалар ўтаётганлиги, аҳоли бундан жуда мамнунлиги ҳақидаги кўплаб чиқишлар бўлади;\n- қарорнинг дафн этиш ва мотам маросимлари билан боғлиқ ортиқча тадбирларни ўтказишни тақиқлашга оид банд ўзининг ижобий натижасини кўрсатади;\n- тўйларда транспортни тартибга солиш ҳақидаги, тўй ва маросим ва тадбирларни ўтказиш вақти юзасидан ҳам норманинг ижроси катта эҳтимол билан таъминланади;\n- тўйхона, кафе ва ресторанларда 50 ва ундан ортиқ шахс иштирокида тўйлар, оилавий тантаналар, маърака ва маросимлар ўтказиш учун тадбир ўтказувчи шахс ҳамда тўйхона, кафе ва ресторан, санъаткорлар (хонанда, созанда, раққоса, бошловчи, сўз устаси, фотограф ва бошқалар) ўртасида шартнома тузиш ва бюджетга пул тушришни ҳам 50 фоизгача бўлган эҳтимол билан 2-3 йил давомида ижроси таъминланиши мумкин;\n- энг асосийси, бу ҳужжатлар бу борада ўзлари хоҳламай, гап-сўзлардан қочиб, ортиқча харажат қилаёттган оилаларга ижобий стимул бўлади.\n-бундай ҳужжатлар тараққий этган давлатлар тажрибасида учрамаслиги, демократик тамойиллар ва асосий қонунимизнинг принципларига тўла мос эмаслиги, одатда бундай ҳужжатлар арзон популизм меваси эканлиги ижтимоий фаол қатламда шубҳа уйғотади;\n-мазкур ҳужжатларни қабул қилишга асос деб келтирилаётган ижтимоий масалаларни бартараф этишнинг бошқа усули ва муқобил варианти бўла туриб, шундай ҳужжат қабул қилингани ҳамда унинг ижросини таъминлашни имкони йўқлигининг объектив ва субъектив сабаблари юзага келиши билан аҳолини парламент, у қабул қилаёган ҳужжатига нисбатан ишончи пасаяди;\n- вақт ўтиши билан ҳужжатларда кўтарилган асосий муаммоларни бартараф этиш инсон онги тафаккури, дунёқараши ва жамиятнинг бозор иқтисодиёти шароитига тўла мослашмагунча ҳал бўлмаслиги билан баҳоланиши ойдинлашиб қолади;\n-шусиз ҳам ривожланмаётган хизмат кўрсатиш соҳаси ривожига салбий таъсир этади;\n-тўйхона ва тадбирлар ўтказувчи бошқа объектлар учун ижара ва бошқаларнинг нархи иштирокчилар сонига мувофиқ бўлмаган тарзда ортишига сабаб бўлади;\n-санъаткорларга сарфланадиган маблағда кўзланган мақсадга эришилмайди, нархда тушиш кўзатилмайди, билакс ортади;\n-ўзига жуда тўқ айрим оилаларнинг тўй хашамини чет давлатларда ўтказиш ҳолатлари шаклланади. Бу эса, валютани четга чиқиши ёки ўзгаларнинг хизмат кўрсатиш соҳаси ривожига маълум маънода кўмаклашиш демакдир;\n-МФЙ, Ички ишлар органлари, транспортга масъул ва солиқ органларидан белгиланаётган мутасаддилар ва тадбир ўтказаётган шахслар ўртасида коррупция ҳолатлари келиб чиқади. Бу борада қўшни давлатда биргина қишлоқ ҳудуди мисолида бир йилги олди-бердилар майда-чуйда тўй маҳсулотларидан ташқари 6-10 минг долларни ташкил этади. Демак, жараёнда коррупция ҳолатлари шаклланишини эҳтимоли катта.\nИсрофгарчилик, шуҳратпарастлик, дабдабабозлик, ортиқча сарф-харажатлар, кўрпага қараб оёқ ўзатмаслик ва ҳок. кабилар жамиятимиздаги иллатлар саналади. Лекин, пул-маблағ топиш қай даражада тадбиркорлик, ишбилармонлик, тадбирли кишларга хос ҳолатлар ҳисобланса, уни ўз ўрнида ақл билан сарфлаш ҳам тадбиркорлик, ишбилармонлик, тадбирлийлик белгисидир. Афсуски, Оллоҳ барчани бирдек қобилият ва бир хил ўй-фикр юритадиган этиб яратмаган...\nХулоса шуки, жамиятда шаклланган аҳлоқ қоидалари аҳлоқ нормалари билан тартибга солинса, мақсадга мувофиқ бўларди. Яна ким билади дейсиз...


ОАВ: Брюс Уиллис ва Деми Мур яна бирга фильмда суратга тушиши мумкин\n17:45 / 09.02.2016\nГолливуд актёрлари Брюс Уиллис ва Деми Мур ўзаро ажрашувдан 16 йил ўтиб, кинода бирга ҳамкорлик қилишлари мумкин. Бу ҳақда Woman's Day хабар тарқатган.\nҲозирча актёрлар бу маълумотга изоҳ беришмаган.\nУшбу актёрлар охирги марта 1991 йилда "Ўлим хаёллари" картинасида бирга суратга тушишганди. Эндиликда, манбада айтилишича, Уиллис ва Мур "Смитлар оиласи" фильмида Брэд Битт ва Анжелина Жоли ижро этган қаҳрамонларни эслатувчи ролларни ижро этишади.\nМанбанинг изоҳ беришича, Уиллис ва Мур бу "ўзаро бирлашув" уларнинг ижодий фаолиятига ижобий таъсир кўрсатади.\nМаълумот учун, актёрлар 1987 йилдан 2000 йилгача ўзаро никоҳда бўлишган, уларнинг оиласида 3 нафар қиз туғилган. 2005 йилда Мур Эштон Кутчерга турмушга чиққан, лекин бу оила ҳам 6 йилдан кейин ажрашганди. Уиллис эса Эмме Ҳемингга уйланган.


Су-25 ҳарбий учоғи.\nУкраинанинг Миколаив (Николаев) шаҳрида мамлакат шарқидаги ҳарбий ҳаракатларда иштирок этган 29 ёшли учувчи Владислав Волошин ўзини отиб ўлдирди.\nУкраина матбуотининг билдиришича, у 2018 йил январида ҳарбий хизматдан кетганитдан сўнг бир неча ой мобайнида Миколаив халқаро аэропортига раҳбарлик қилиб келаётган эди. Волошин ўзини отган пайтда уйида оила аъзолари бўлган. У “Тез ёрдам” машинасида касалхонага олиб кетилаётганида вафот этган.\nГувоҳларга кўра, у сўнгги пайтларда ўта тушкун ҳолатда бўлган.\n2014 йилнинг декабрида Россия Тергов қўмитаси Су-25 ҳарбий самолёти учувчиси капитан Владислав Волошинни Малайзияга қарашли MH17 йўловчи учқичини Донбассда уриб туширганликда айблаётган эди.\nБироқ Нидерландия, Австралия, Малайзия, Белгия ва Украина вакилларидан иборат халқаро тергов гуруҳи бу айбловни инкор этиб, Малайзия самолётини Украина шарқидаги россияпараст айирмачилар Россиядан олиб келинган БУК ракета тизими билан уриб туширгани тасдиқланганини билдирган.\n"Малайзия Ҳаво йўллари"нинг МН17 рейс билан Амстердамдан Куала-Лумпурга парвоз қилаётган "Боинг-777" учоғи 2014 йил 17 июлида Украинанинг шарқида уриб туширилганди.\nМазкур самолёт бортида бўлган 298 одамнинг барчаси ҳалок бўлган.


АҚШ собиқ вице-президенти: «Трамп эс-ҳушини йиғиб олишига умид қилгандим»\n19:07 / 17.07.2017\nАҚШ собиқ вице-президенти ва 2000 йилги президентлик сайловларидаги номзод Альберт Горнинг маълум қилишича, АҚШ «президент Дональд Трамп вақтида оғир даврни бошидан ўтказмоқда». Бу ҳақда The Hill ёзмоқда.\n«Бизда АҚШнинг жаҳондаги мақомига зарар келтирувчи қарорларни қабул қиладиган президент ҳеч қачон бўлмаганди. Бу Париж келишувидан чиқиш билан бошланди», - дея таъкидлаб ўтди Гор NBC телеканалига берган интервьюсида.\nШунингдек, Гор Трампга алоқадор бошқа масалаларни ҳам кўтарган, улар орасида - «НАТО альянсига зарар келтириш ва АҚШ мақомига кўплаб соҳаларда зиён етказиш» бор.\nБундан ташқари, сиёсатчи АҚШнинг иқлим бўйича битимдан чиқиши борасида айтишича, Трамп «эс-ҳушини йиғиб олиши ва ўз қарорини бекор қилишга умид қилган», бироқ бу хато бўлиб чиқди.\nАҚШ Telegram'нинг блокланишини четлаб ўтишга кўмаклашади\nТрамп Сурияда Россия қўшинлари билан юз берган «қаттиқ тўқнашув» ҳақида айтди


07:42 / 16.10.2016\nБу талаб атроф-муҳитни муҳофаза қилиш масалалари билан шуғулланувчи, Бруно Мансер номидаги швейцар жамғармаси директори Лукас Стаумэнн томонидан билдирилди, деб хабар бермоқда Hollywood Reporter.\nБунга Ди Каприонинг Малайзияда тропик ўрмонларни ноқонуний чопишга алоқадор бўлган малайзиялик коррупциялашган тадбиркорлар билан алоқаси сабаб бўлган.\n"Ди Каприо Малайзиянинг 1MDB жамғармаси билан боғлиқ можародаги асосий гумонланувчи шахслар билан шахсий ва молиявий алоқаларини тушунтиришдан бош тортиб келган. Бунга йўл қўйиб бўлмайди, у БМТ элчиси лавозимидан кетиши керак. Биз атроф-муҳитни агар коррупцияни тўхтатмасак қутқара олмаймиз. Ди Каприо бу билан боғлиқ муаммоларни ҳал қилишда ёрдам бериши керак, бироқ бугун у шу муаммонинг бир қисмига айланди", деб айтди Страуманн Лондондаги матбуот-анжуманида.\nСтрауманн актёр Индонезияда ўрмонларнинг йўқ қилинишига қарши чиқиб, Малайзияда бу билан боғлиқ муаммога кўз юмгани учун унинг экологик фаолиятини иккиюзламачилик деб атади.\nСтрауманн актёр Малайзия жамғармасига "ифлос пулларни" қайтариб бериши кераклигини айтган, улардан бир қисми актёрнинг хайрия жамғармасига ҳақиқатда қайғурувчи одамлар томонидан хайр-эҳсон қилинган. Аввалроқ АҚШ адлия вазирлиги ҳам Ди Каприо жамғармасини фирибгарлик операцияларига алоқадорликка гумон қилиб, судга мурожаат қилганди.


Тошкентдаги болалар боғчаси тарбияланувчиларидан 2 нафарида коронавирус аниқланди\n29 июн 2022, Тошкент вақти: 20:40\nТошкент шаҳри Олмазор туманидаги 117-сонли болалар боғчасида 2 нафар тарбияланувчи ва 2 нафар тарбиячи коронавирусга чалингани аниқланди.\nМактабгача таълим вазирлигининг 15 март куни расман билдиришича, болалар боғчасининг фаолияти вақтинча тўхтатилди.\n“Аҳолининг санитария-эпидемиологик осойишталиги тўғрисида”ги Қонуннинг 12-моддаси “ж” бандига асосан мактабгача таълим ташкилотининг ходимлари ва тарбияланувчилари 14 кунлик тиббий назоратга ўтказилади”,-дейилади билдирувда.\nАввалроқ Ўзбекистонда ўтган йилнинг декбаридан бошлаб коронавирус билан боғлиқ вазият барқарорлашгани ва кунига 30-70дан ортиқ бемор аниқланмаётгани ҳақида Соғлиқни сақлаш вазирлиги мунтазам ахборот бериб келган эди.\n14 март куни эса вазирлик расман 111 кишида коронавирус аниқланганини билдирган. Бу 2020 йилнинг 24 декабридан бери қайд этилган биринчи антирекорд бўлди.


Ўруновнинг янги трансфер нархи маълум бўлди!\n4 июнь, 2021, 21:14\nЯнги нарх қўйилди...\nТрансферларга ихтисослашган трансфер transfermarkt.de портали Россия премьер-лигаси футболчиларининг мавсум якуни бўйича янгиланган нархини эълон қилди.\nМаълумки, ўтган мавсумда Россия премьер-лигасида уч нафар ҳамюртимиз тўп тепганди. Элдор Шомуродов “Ростов”да саккизта учрашувда майдонга тушганидан кейин октябрь ойида “Женоа”га кўчиб ўтганди. Ҳамюртимизнинг Италиядаги дебют мавсуми муваффақиятли бўлгани барчамизни хушнуд этмоқда. Айни пайтда Шомуродов Ўзбекистон миллий терма жамоаси сафида 2022 йилги жаҳон чемпионати ва 2023 йилги Осиё кубоги қўшма саралаш турнирида иштирок этишга тайёрланмоқда.\nШунингдек, ёзги трансферлар вақтида Москванинг “Локомотив” жамоаси сафига қўшилган Жасур Жалолиддинов Россия футболига кира олмади. Истеъдодли ёш футболчимиз, кейинчалик “Тамбов”га ижарага берилган бўлса-да, премьер-лигада дебют қилишига имкон беришмади. Натижада Жасур “Локомотив” билан кўп йиллик шартномани бекор қилиб, ортга қайтди.\nЖасур ҳаммасини бошидан бошлаш учун ўзида куч топа олди. “Андижон”дан қўним топган футболчи яқинда 21 ёшгача бўлган футболчилардан таркиб топган терма жамоамиз сафида Украинадаги халқаро турнир ғолиби бўлди. Мусобақада иккита учрашувда иккита гол урган Жалолиддинов турнирнинг энг зўр футболчиси, деб топилгани ҳам унинг имконияти кенгайиб бораётганидан далолат беради.\nЯкунланган мавсум олдидан “Спартак”га ўтиб, шов-шув кўтарган Остон Ўруновдан умидимиз катта эди. “Уфа” таркибида ярим йил тўп тепиб, креатив ўйини билан нималарга қодирлигини кўрсатиб қўйган истеъдодли ярим ҳимоячимизнинг пойтахт жамоасида омади чопмади. “Спартак”нинг асосий таркибига кира олмаган Остон қишда “Уфа”га қайтганди. Лекин бу жамоада ҳам аввалги даражасига кўтарила олмади.\nНатижада Ўруновнинг трансфер суммаси пасайишда давом этмоқда. Тransfermarkt.de портали эълон қилган янгиланган рейтингда Остоннинг трансфер нархи бир ярим миллиондан уч юз минг евро пасайиб, айни пайтда 1,2 миллион еврони ташкл қилмоқда.\nЎрунов трансферининг динамикасика назар ташласак, у жадал кўтарилиб келаётган эди. Ҳамюртимиз 2017 йили “Пахтакор” аъзоси бўлганида 25 минг еврога баҳоланган. “Навбаҳор”даги икки йил давомида унинг нархи 75 минг евродан кескин кўтарилди ва 2019 йили Тошкентнинг “Локомотив” жамоасига қўшилганида бу сумма бир миллион еврога етганди.\nКейинчалик 2020 йилнинг бошида “Уфа”да 900 минг еврога тенглаштирилган трансфер суммаси йил ўртасига бориб, 1,5 миллионга кўтарилди. Икки жамоа сафида премьер-лига ва кубок мусобақасида жами 19 та ўйин, битта гол ва битта голли узатма билан омадсиз якунланган мавсумдан сўнг, вазият салбий томонга ўзгарганини кўриш мумкин.\nШундай бўлса-да, “Спартак” қишда ўзбек футболчисини “Рубин”га олти миллион еврога, мавсум охирида “Уфа”га 3 миллион еврога сотишга уринган эди.\nХуллас, бу муваффақиятсизликлардан кейин Остон Ўруновни катта синовлар кутиб турибди. Тўғриси, премьер-лигада бирорта жамоа унга оғиз солаётгани йўқ. Уфаликлар ҳам ўзини кўрсатолмаган футболчини “Спартак”га қайтариб берди.\nОстон билан яна тўрт йил ҳамкорлик қилиши керак бўлган “Спартак” раҳбарияти қарорига кўра, 20 ёшли легионеримиз иккинчи жамоага ўтказилди ва келаси мавсумни Россия Миллий футбол лигасида ўтказадиган бўляпти.\nЯҳши эмас бу ҳолатлар. Ўзбек йигитларига ярашмайди. Булар дарров ўзларини қўлга олиб ўсишда давом этишлари керак. Мана Элдор бунга яққол мисол Достон,Элдор ва яна Забихуллони номлари Осиёда ёшлар ўртасида энг яхши футболчи бўлишга номзод бўлганди бир неча йил олдин. Достонга беришди, натижа нима бўлди Достон ва Забиҳулло Ўринбоев йўқолиб қолди ўсишдан тўҳтади. Элдор эма ўсмоқда. Ўз вақтида ҳам Истедодлар жуда кўп эди, Аббосбек Маҳсуталиев, Темур Ҳакимов ва бошқалар... Бизда йўқотиш осон истедодларни. Шунисига ҳеч тушинмайманда. Ҳаммаси меҳнат ва ташқи таъсирларга боғлиқдир балки.\nШу Достонга Фаросатсиз Юрани гаплари хам тасир килди деб уйлайман.Юран футболдан кетгандан кейин ахмок булди колди (алкаш)\nU qilib bu qilib oston b/n jasurni sindirishdi ikkovidan umidim katta edi eldor birnarsa qilib qochib qutildi ruslar uzbeklarni sindirib kukartirmaslik musofirlarimizni Ollohimni uzi qulasin omad ukajonlarim\nShu O'rinov nimani qoyillatyapti?\nAdashmasam 2 yildan buyon buni mashmashasi tugamadi!\nO'zbek futbolidayam bir tiyinlik nafi yo'q!\nO'rinov u qildi, O'rinov bu qildi!\nXullas bu yerda daraja, tayyorgarlik, harakat 0 ga teng!


Олхўри экиб кўринг, мехнатингиз роҳатини туйиб кўринг! – Tadbirkor-Fermer\nОлхўри экиб кўринг, мехнатингиз роҳатини туйиб кўринг!\nКўчатларни экишга таёйерлашда аввало, томорқа майдонида сувнинг юриши ҳисобга олиниб, ер яхши текисланади. Майдоннинг ҳар квадрат метрига 6-10 кг гўнг, чиринди,200-250 г фосфор, 100-120 г калий ва 150-200 г аммонийли азот ўғити солиниб, чуқур (25-30 см) ҳайдалади.\nОлхўри экиш схемаси- 6х5 м (суғориладиган бўз тупроқларда) ва 4х4 м ( шағалли-қумли тупроқларда), экиш муддати: эрта баҳорда -февраль охири-март ойи бошларида.\nКўчат экиш учун чуқурлиги ва кенглиги 60х60 см бўлган чуқурчалар ковланади. Чуқур қазишда тупроқ устки қисмининг 20-25 см қатлами ўранинг бир томомнига, қолган қисми иккинчи томонга олию қўйилади.\nЎртага 350-400 г фосфор,30-40 г калий ўғити ҳамда 8-10 кг чириган гўнгни тупроқ билан аралаштириб солиб, кейин кўчат экилади. Кўчатни экишдан олдин тайёрлаб қўйилган шалтоққа (янги мол гўнги тупроқ билан 1:1 нисбатда аралаштирилиб, қаймоқсимон масса тайёрланади) ботириб олиш лозим.\nКўчат ўртага тик ҳолда қўйилиб, тупроқ билан кўмилади. Кўчат пайванд қилинган жойи тупроқдан 4-5 см юқорида қолиши керак. Кўчат экилгандан сўнг ҳар бир чуқурга тўлатиб сув қуйилади. Шунда тупроқ зичланиб, ниҳол яхши кўкаради. Тупроқ чўккандан сўнг кўчат атрофига янги тупроқ солиб, тўлдирилади. Кўчатлар тупроқнинг намлигига қараб вақти-вақти билан суғориб турилади.\nТОморқа майдони 0.03га бўлса, ушбу майдоннинг қуёш тушадиган шарқдан жанубга қараган томонига олхўрининг навларидан 1-2 тупдан экиш тавсия қилинади. Томорқа майдони 0.06 га бўлса, ярмига сабзавот экинлари, қолган қисмига эса мевали дарахтлар, 0.10 га бўлганда сабзавот учун майдон қолдириб, қолган каттароқ қисмига мевали кўчатларни жойлаштириш мумкин.\nОлхўрига шакл бериш унинг тезпишарлигига қараб ўтказилади. Тез ўсувчи учбурчаксимон шохловчи навларнинг ёнидан чиққан биринчи қатордаги асосий новдалари қирқилади. Бу шохларнинг кенгайиши ва пасайишига имконберади.\nТоморқадаги олхўри дарахтларига 300-350 г азотли, 250-300 г фософрли ва 200-250 г калийли ўғитлар соф ҳолда солиниши тавсия қилинади. Ҳар 2-3 йилда ўртача 50-60 кг чириган гўнг солиш ҳосилдорликни оширади.\nБўз тупроқларда олхўри дарахтлари ўсув даври мобайнида 4-6 марта, шағалли ерларда 10-12 маротаба суғорилади.\nОлхўри дарахтига зараркунандалардан мева канаси, касалликлардан клястероспориоз (тешик доғ) зарар келтиради.\nМева канасига қарши 17.5 фоизли Перфекто сус.к. (10 сотих майдон ҳисобига 15-20 мл), 5 фоизли Каратэ эм.к. (100 л сувга 50 мл) қўлланилганда яхши самара беради.\nОлхўрининг клястероспориоз касаллигига қарши Борда суюқлигининг 3 фоизли (10 л сувга 300 г мис купороси ва 300 г сўндирилмаган оҳак ) эритмаси сепилади. Касалликка қарши препаратлар куртаклар ёзилгунига қадар, кузда ва эрта баҳорда пуркалади.\nОлхўри мевалари асосан июнь-сентябрь ойлари давомида пишиб етилади. Турли навлар турлича пишиш муддатига эга. Узоқ муддат пишиб турадиган олхўри навлари уч мартадан беш мартагача териб олинади. Шунинг учун мевалар юлиб олинмасдан, банди билан узиб олинади.


Швецияга қарши ўйинда миллий жамоамизда навбатдаги мураббий дебют қилди.\nЯқинда Англия футболида амалга оширилган сўнгги ўн йилликдаги ислоҳотлар ҳақида материал берилганди.\nУнда айниқса, турли ёшдаги терма жамоаларга бўлган муносабат алоҳида эътиборга молик. АФА асосий беш саволни қўйган, ҳамда мақсад ва вазифаларни мана шу беш саволга жавоб шаклида таснифлаган.\nЖамоани қандай қувватлаймиз? (спорт илми ва тиббиётни ривожлантириш).\nТезланишларнинг максимал миқдори (10-25 метргача)\nУлар орасида футболчининг тикланиш вақти (10 секунддан кам бўлиши керак)\nТикланиш ёки тезланиш пайтида тўп билан ишлаш.


Россиядаги АЭСда фавқулодда ҳолат юз берди\nРоссиянинг Твер вилоятида жойлашган АЭСда авария ҳолати юзага келган ва тўрт энергоблокнинг учтаси тармоқдан узилиб қолган.\nтизимидаги Тузкон кўли яқинидаги ҳудуд танлаб олинди. Бу ҳақда «Ўзатом» матбуот хизмати томонидан хабар бериб ўтилди. Ўзбекистон Республикаси ...\nривожи тўғрисида кенг хабардор қилиш мақсадида бугун «Ўзатом» агентлиги биносида Атом технологиялари ахборот маркази очилди. Бундан ...\nмай куни Тошкентда «Ўзатом» агентлиги ва «Росатом» давлат корпорациясининг қўшма лойиҳаси – Атом технологиялари бўйича ахборот марказининг очилиш маросими бўлиб ... бўйича ахборот марказининг очилиш маросими бўлиб ўтди. «Ўзатом» матбуот хизматига кўра, тадбирда «Росатом» давлат корпорацияси ...\nМаҳкамаси ҳузурида Атом энергетикасини ривожлантириш агентлиги («Ўзатом» агентлиги) ташкил этилади. «Ўзатом» агентлигининг атом энергиясидан ... Республикаси Қонуни лойиҳасини ишлаб чиқилади. Шунингдек, «Ўзатом» агентлиги, Ўзбекистон Республикаси Фанлар академияси, Инвестициялар ...


Озод Мўъмин Хўжа. Вақт тезлиги (ҳикоя) - www.ziyouz.uz\nБош саҳифа Ўзбек насри онлайн антологиясиОзод Мўъмин Хўжа (1952)Озод Мўъмин Хўжа. Вақт тезлиги (ҳикоя)\nЧоп этилган 27.01.2022 11.01.2021 МуаллифZiyouz.uz\nКапалак умрига қиёс қилгулик.\nҒафур Ғуломнинг “Вақт” шеъридан\nСевги – оташдир. У ҳар қандай ёш инсоннинг юрагини ёндиради. Севги – мажнунликдир. У ҳар қандай кимсани эс-ҳушидан айиради. Севги – буюк кучдир. У ҳар қандай йигитни қаҳрамонликка ундайди.\nСевги – зафар ё мағлубиятдир… Улар хаёлга келмаган, тасодифий йўлларга бошлайдилар. Баъзан, тўғри йўлларга чиқариб қўядилар.\nКоинот Тадқиқотлари институтини шу йил битирган Неъмат ёш мутахассис сифатида фақат фан соҳасида жавлон уриб, олим ва устоз сифатида ҳаёт кечиришни ният қилганди. Ва шу ўзи ўқиган даргоҳда қолганди.\nИнсоннинг Ер юзидаги фаолиятида икки ёнма-ён йўл бор: касбий ва шахсий. Бири иккинчисига гоҳо шундай таъсир қиладики, турмуш кутилмаган томонга бурилиб кетади. Неъмат талабалик вақтида бир қизни севиб қолганди ва ҳаётини у гўзалсиз тасаввур қила олмасди. Жуда хурилиқо бўлган Шаҳло ҳам йигитнинг оташин муҳаббатига ижобий жавоб берганди ва икки ёш келгусида, қиз ҳам дорилфунунни битиргач, оила қуришга аҳду-паймон қилгандилар. Шунинг учун бу ёш мутахассис ўзининг шахсий келажагидан кўнгли тўқ эди.\nЁз фасли – ажойиб дам. Айниқса, азим Тошкентда. Ҳарорат шундай кўтарилиб кетадики, ёшу қари ўзини салқинга уради. Имконияти борлар узоқ юртларга – океан ва денгиз бўйларига равона бўладилар. Бошқалар Чорвоқ, Бурчмулла ёки бошқа сўлим гўшаларга хордиқ чиқаришга кетадилар. Шаҳло ҳам дугоналари билан ўзи таълим олаётган олий ўқув даргоҳининг талабалари дам олиш масканига боришга қарор қилди. Йигит севгилисига ҳамроҳ бўлолмади. Сабаби, унинг институти ректори барча ўқишни битирган ва шу ерда ишлашга қолган ёш мутахассисларни Зарафшондаги коинот портидан олис фазога узоқ муддатга учиши режалаштирилаётган “Буюк Темур” кемасидаги тайёргарлик ишларига ёрдам бериш ва малака орттириш учун жўнатаётганди.\n– Сенинг ўша ёққа дам олишга кетишинг ҳеч кўнглимга ёқмаяпти, – деди Неъмат қизга.\n– Нега? – ҳайрон бўлди Шаҳло.\n– Ўтган йили бир дўстимнинг яхши кўрган қизи севгилиси дам олишга бориб, у ерда бошқа йигитни учратиб, уни севиб қолибди. Мен ҳам сендан айрилиб қоламанми, деб қўрқаман.\n– Мендан асло хавотир олманг! Ёнимда дугоналарим бўлади. Бундан ташқари, билиб қўйинг: мен сиздан ўзга инсонни ёнимда тасаввур ҳам қилолмайман! Сиз билан эса қишда янги йилни кутгани Парижга борамиз! Розимисиз?\n– Ҳа. Албатта, борамиз! Мен сени бутун борлиғим билан севишимни асло унутма!\n– Мен ҳам! – жавоб берди Шаҳло.\nШундай қилиб, Неъмат Ўзбекистоннинг коинот порти Зарафшонга, Шаҳло эса Бурчмулладаги талабалар дам олиш масканига кетди.\nЁруғлик тезлигида уча оладиган “Буюк Темур” фазо кемаси улкан, ажойиб ҳаёт кечириш ва ишлаш маскани экан. Унинг ичида йиллаб яшаш учун барча шароит мавжуд экан. Алоҳида микроэлементларга бой тупроқли дала-полиз – ҳар йили мўл ҳосил олиш, мевали дарахтлардан иборат боғ – йил давомида баҳраманд бўлиш ва спорт майдонлари, бассейнлар – истаган пайтда бадандаги қонларни юриштириб, вужудни чиниқтириш, кинотеатрлар – энг зўр фильмларни кўриб, маънавий тасаввур олиш мумкин. Замонавий жиҳозланган Илмий лабораториялар – коинотни ва сайёраларни тадқиқ этиш учун. Яшаш шароитлари – шаҳардагидан яхши. Ҳавоси – Ғазалкент яқинидаги Оқтош қишлоғиники билан бир хил. Ҳар қандай касалликни қувади. Хуллас, йўқ нарсанинг ўзи йўқ.\nКемани узоқ парвозга тайёрлаш ишлари жуда қизғин бўлди. Икки ой кўз очиб юмгунча ўтиб кетди. Ёш мутахассислар Тошкентга – ўз институтларига кетишга шайландилар. Шу дамда кема раҳбари Неъматни ҳузурига чақирди.\n– Мен сени икки ой мобайнида кузатдим, – деди у. – Жуда билимли, бақувват, серғайрат, чарчаш нималигини билмайдиган ва топқир йигит экансан. Медицина варақангни кўрдим. Соғломсан. Яъни узоқ, муддат фазода учишга қодирсан. Сени ўз кемамнинг аҳли орасида кўришни истардим. Нима дейсан бу таклифга?\nНеъмат нима дейишни билмай жилмайди. Кутилмаган келажак. Нима ҳам дерди. Рад этади-да!\n– Ҳурматли командор! Бу таклиф мен учун янги ғоя. Унга тайёр эмасман. Менинг ўз режаларим бор.\n– Қандай режалар? Айта оласанми, сир бўлмаса.\n– Ҳеч қандай сир йўқ. Мақсадим, Коинот фани соҳасида илмий тадқиқотлар ўтказиш ва талабаларга устозлик қилиш. Ҳамда бир йилдан кейин уйланишни мўлжаллаганман, севган қизим ўқишни битиргач. У билан келаётган янги йилни Парижда нишонлашни ҳам режалаштирганмиз.\n– Тушунарли, – хўрсинди кема раҳбари. – Коинот фани бўйича шу ерда ҳам тадқиқотлар ўтказишинг мумкин. Фақат талабаларга устозлик қила олмайсан. Севган қизингга тез уйлансанг ва уни ҳам фазо сафарига олиб кетсак, бўлмайдими? Янги йилни эса коинотда кутиб оламиз!\n– Билмадим, командор! Шаҳло рози бўлармикан?\n– Унда, мана менинг видеофон рақамим. Севган қизинг кўнса, қўнғироқ қил. Парвозга старт янги йилдан бир ҳафта олдин, 24 декабрь куни берилади. Ярим йил ўқигач, қолган семестрини шу ерда ўқиб олиши мумкин. Бир нарсани билиб қўй, сафаримиз ўн беш йил давом этади. Шу масканда бола-чақали бўлишга ҳам имкон бор. Фарзандларинг бошланғич таълимни бемалол олишади. Сендек янги оилалилар бор, ичимизда. Ҳаммаси ҳисобга олинган. Қайтганингда, Халқ Қаҳрамони сифатида данғиллама уй, дала ҳовли ва бир умрга етадиган катта мукофот пули оласан. Ўйлаб кўр!..\nНеъмат Тошкентга қайтиши биланоқ ушбу таклифни севгилиси билан маслаҳатлашиш истагида, унга қўнғироқ қилди.\n– Шаҳло! Мен келдим шаҳарга!\n– Яхши бориб келдингизми? Малака орттирдингизми? – сўради қиз.\n– Ҳа! Зўр бўлди. Бугун ё эрта учрашолмаймизми? Гапларим бор эди.\n– Эртага бўлса майли. Бугун дам олинг. Менинг ҳам гапларим бор…\n– Яхши. Келишдик. Ўша ўзимиз ёқтирадиган хиёбонда, тушликдан сўнг! Бўладими?\n– Ҳа, – жавоб берди қиз ва видеофонни ўчирди.\nНеъмат қизнинг гаплашиш оҳангидан бироз ҳайрон бўлди. Илгари, ҳеч бундай совуққонлик билан сўзлашмасди. Ё, икки ой кўришишмаганининг таъсири бўлдимикан? Ҳа, шундай бўлса керак…\nШаҳло билан учрашувни орзиқиб кутган Неъмат келишилган жойга вақтлироқ бориб олди. Пешин вақтини роса кутди. Ниҳоят, севгилиси кўринди. Йигит унга пешвоз чиқди.\n– Салом, Шаҳло! – деди у оғзи қулоғида жилмаяр экан.\n– Салом, – жавоб қилди қиз ним табассум билан.\n– Қалай, яхшимисан? Шу икки ой, мен учун икки асрдек ўтди-я!\nҚиз бироз индамай турди-да, сўнг сўради.\n– Ўзингиз қанақасиз, малака оширдингизми?\nНеъмат таажжубланди. Нега бунча ҳиссиз Шаҳлонинг гаплари? Бирон ҳодиса рўй бердими?\n– Шаҳло! – хитоб қилди у. – Нима бўлди сенга? Худди биров алмаштириб қўйганга ўхшайди.\n– Мен бу ерга бир гапни айтиш учун келдим. Фақат, мендан хафа бўлманг. Бир нарсани англадим: Мен сизни севмас эканман…\nНеъматнинг юраги шиғ этиб кетди.\n– Нега бундай хулосага келдинг, Шаҳло? Бошқа биров ёқиб қолдими?\nШаҳло индамади. Ерга қаради. Киприклари пириллади. Ниҳоят сўз қотди.\n– Ҳа, Неъмат ака… Мен у ерда ҳақиқий севгимни учратдим. Сиз билан мен энди бегонамиз. Менга бошқа қўнғироқ қилманг. Қалбингиздан номимни ўчириб ташланг…\nЙигит шундай ҳолсизландики, ерга ётиб олгудай эди. Кутилмаган бахтсизлик…\n– Мен сени ўн беш йиллик коинот сафарига таклиф қилмоқчи эдим. Сен эса… У ким?\n– У жуда ажойиб инсон! – қизнинг кўзлари чақнади.\n– Янглишмадингми? Балки, бирор учар йигитдир? Қўйнингни пуч ёнғоққа тўлдирмадими?\n– Йўқ. Асло бундай эмас. У дугоналаримга ҳам ёқди. Жуда хушмуомала. Ҳар гапида узр сўрайди. Бундай инсон жуда кам бўлади!\nБу сўзларни эшитиб, Неъмат севгилисини йўқотганини англади. Бошқа гап бефойда. Лекин қизнинг бошини яхшилаб айлантирган одам кимлигини билишни истади.\n– Унинг касби-кори нима экан?\n– У ҳам илм одами. Докторант. Яқинда докторлик диссертациясини ёқлайди. Франциядаги университетда ўқиб келган. Парижни беш қўлдек билади. Янги йилни ўша машҳур шаҳарда кутиб оламиз! У тўртта тилда эркин гаплашади. Демак, ҳар қандай юртда қийналмаймиз. Кейин у йигит қисман бизнесмен ҳам. Пулдан асло зориқмайди.\n– Қаерда экан ишхонаси? Исми нима? – сўради йигит.\nҚиз қувонч билан бу ахборотни айтди. Сўнг деди:\n– Вой, бекор айтибман. У билан тағин уришиб, бошини ёрманг!\n– Биз нечанчи асрда яшаяпмиз? – хитоб қилди йигит. – Чиндан ўша нусхани севиб қолдингми?\n– Биринчидан, у – нусха эмас, ажойиб инсон. Узр, лекин сиздан-да яхши. Иккинчидан, келаси йил баҳорда тўй қиламиз! Ота-оналаримиз ҳам учрашишди. Иккала томон рози! Патир ушатилди! – қиз ўзини жуда бахтли ҳис қиларди.\nОхирги сўзлар Неъматни тўла-тўкис мағлуб этди.\n– Майли, унда сенга бахт тилайман. Ишқилиб, хато қилмаган бўлгин. Чунки, сен қалби тоза, ишонувчан қизсан. Яхшилаб суриштир уни. Ҳар бир ялт этган тош гавҳар бўлавермайди.\n– Неъмат ака, сизга ҳам бахт тилайман. Хавотир олманг, ўзим ҳам, ота-онам ҳам – ҳаммамиз суриштирдик. Жуда яхши оила, йигитнинг келажаги порлоқ! Майли, хайр…\nҚиз шу сўзларни айтди-да, ўнг кафтини тепага хиёл кўтариб, бармоқларини эгди ва ортига қайрилиб кетди.\nНеъматни қайғу қамради. Дарду дунёси қоронғуликка чўмди. Эвоҳ! Нима қилсин энди… Бошқа илож йўқ. Унинг севгиси, орзулари парчаланди. Афсус… Шаҳлонинг муҳаббати, ажиб гапларига қарамай жуда бўш экан. Энди бу шаҳарда қандай юради? Ҳар бир кўча, ҳар бир хиёбон унинг қалбига дард солаберади-ку! Шундай экан, ўн беш йил коинот кенгликларида илмий тадқиқот қилиб келгани дуруст. Шундай йўл билан овунади. Қайтиб келгач, ўзининг ҳақиқий севгисини топади.\nНеъмат видоефонини олди-да, Зарафшон коинот портига, “Буюк Темур” фазо кемаси раҳбарига қўнғироқ қилди.\n– Ҳурматли командор! Таклифингизга розиман. Ўн беш йиллик фазо сафарига кетаётганлар қаторига қўшиб қўяверинг!\n– Севган қизинг ҳам биргами?\n– Йўқ, командор! У билан муҳаббат ришталари узилди. Бошқа йигитга турмушга чиқаётган экан.\n– Бугун эшитдингми, буни?\n– Ҳа, унинг ўзи айтди.\n– Сен ҳозир қизиққонликда шундай қарор чиқардинг. Шунинг учун, сенга бир ҳафта муҳлат бераман. Етти кундан сўнг, қўнғироқ қиласан ва қарорингни айтасан. Шундан сўнг уни ўзгартиришга ҳаққинг бўлмайди. Тушундингми?\n– Ҳа, командор!\nБир ҳафта ўтгач, Неъмат фазо кемаси командорига яна қўнғироқ қилди.\n– Исм-шарифимни ёзинг ва нималар қилишим кераклигини айтинг! – деди у қисқагина қилиб.\n“Буюк Темур” янги йил арафасида, 24 декабрь куни фазога кўтарилди. Айтиб ўтилганидек, бу кема ёруғлик тезлигига яқин тезликда учадиган қурилма эди. Командор айтди: “Биз ўн беш йил коинот кенгликларида бўламиз, номаълум сайёравий мажмуаларни тадқиқ қиламиз. Ерга қайтганимизда, она заминимиздаги вақт – ўттиз йил ўтганини кўрсатади. Чунки, ёруғлик тезлигига яқин тезликда училганда, вақт икки баробар секин ўтади. Айни янги йил арафасида уйда бўласизлар! Шунга тайёр бўлинг!”\nЎзбекистоннинг улкан коинот кемаси галактикамиздан ҳам ташқарига чиқди, ундаги фазогирлар гуруҳи янги сайёраларни очди, уларни илмий тадқиқ қилди ва улкан ахборот тўплади. Улар келгуси парвозлар учун, Ернинг келажаги учун катта аҳамиятга эга эди.\nЎзбекистон Коинот Тадқиқотлари Қўмитаси (ЎКТҚ) раҳбарияти, кемани роппа-роса ўттиз йил ўтгач, 24 декабрь куни Зарафшон коинот портида кутиб олдилар. Бу пайтда, Ер юзида янги авлод яшашни бошлаган эди. “Буюк Темур” сафарга кетаётган пайтда ўрта ёш бўлган одамлар, у қўнаётганда нафақа ёшига яқинлашиб қолган эдилар. Уларга тенгдош бўлган саёҳатчилар эса, фақатгина ўн беш ёшга улғайган эдилар. Бир пайтлар ёшлари бир хил одамлар, энди бир-бирларига қараб жилмаярдилар, ҳазил-ҳузул қилардилар.\nНеъмат ўша куниёқ ўз уйига келди. Ҳартугуг, ота-онаси тирик юришган экан. Лекин, ўттиз йилга қариб, нуроний отахон ва онахонга айланишганди. Уларни қучоқлаган ўғил бутун кунини ота-онаси, ўзидан катта бўлиб кетган укаси ва жиянлари билан ўтказди. Эртаси куни укаси сўз қотди.\n– Ака, эсингиздами, ёшлигингизда бир Шаҳло деган қизни севардингиз?\nТашқаридан қараганда, ўзидан ёши кичиклиги яққол кўриниб турган одамга “Ака” деб мурожаат қилиш эриш туюларди.\n– Ҳа, укам, эсимда. Уни унутгунимча, бир йил азоб чекдим. Охири кўникдим. Кўрдингми ҳеч?\n– Ҳа, шу йил ёзда кўчада учратиб қолдим. Сизни сўради. “Бир йилдан сўнг келадилар”, дедим. Видеофон номерини берди. Акангиз Ерга қайтганда, беринг, менга қўнғироқ қилсин, деганди. Мана, олинг.\nУкасидан анча кичик кўринаётган ака номер ёзилган қоғозни чўнтагига солиб қўйди. Эрта-индин сим қоқарман, ўйлади у. Шаҳло – кечаги кун одами. У ўзини жон-дилдан яхши кўрган одамнинг, яъни Неъматнинг муҳаббатини, қадрини ерга урган. Талабалар дам олиш масканидан топиб келган эри, бола-чақаси бор.\nКелгуси кунларда, Неъмат ёши улғайган қариндош-уруғлар, дўст-ёрлар билан учрашди. ЎКТҚ га бориб, суҳбат ўтказиб келди. Давлат аппаратидаги амалдорлар стерео ТВ ходимларини чақириб, у билан қизғин учрашувлар уюштирдилар. Шундай бетиним мулоқотлар билан бўлиб, 30 декабрь куни Шаҳлога қўнғироқ қилиш лозимлиги эсига тушди.\nМўъжаз видеофон экранида кўринган Шаҳлони дарров таний олмади. Жуда ўзгариб кетибди. Аммо, товуши ва кўзлари ўша-ўша.\n– Неъмат ака! – деди у жилмайиб. – Ҳеч ўзгармабсиз! Коинот сафарингиз яхши ўтдими?\n– Раҳмат! Яхши. Ўзинг қанақасан? Эринг, болаларинг яхшими?\n– Э, сўраманг! Келинг, эртага ёшликда учрашиб юрган хиёбонда, одатдагидек пешиндан сўнг учрашайлик.\n– Эртага янги йилни кутиш куни-ку!\n– Суҳбатимиз узоқ бўлмайди.\nНеъмат розилик билдириб, видеофонни ўчирди.\nХиёбондаги дарахтларни қор қоплаган, асфальт ерлар сирпанчиқ эди. Совуқ ҳаво этни жунжиктирмас, фақат тетиклаштирарди. Улар бир пайтлар – бир киши учун бундан ўттиз йил илгари, бошқа одам учун ўн беш йил аввал – севишган одамлар эдилар. Кўринишлари ҳам шунга мос: аёл эллик ёшда, эркак ўттиз етти ёшда эди.\n– Янги йилинг қутлуғ бўлсин! – жилмайди Неъмат.\n– Сизнинг ҳам янги йилингиз муборак бўлсин! – табассум қилди Шаҳло.\n– Сен ўша-ўша гўзалсан! – хушомад қилди эркак.\n– Мақтовингиз учун раҳмат! – жавоб берди аёл ва бироз жим туриб, яна сўз қотди. – Сиз жуда ёшсиз, мен эса қариб кетганман.\n– Вақт нисбий унсур. Инсон ҳеч қачон ўзини мен қариганман, ожизман, деб ҳис қилиши керак эмас.\n– Рухсат берсангиз, мен гапларимни айтаман.\n– Қулоғим сенда! – хитоб қилди Неъмат.\nШаҳло сўз қотди.\n– Шу йўлкадан оҳиста юрайлик. Мен гапириб боравераман.\n– Майли, – деди Неъмат. Ва улар ёнма-ён қадам ташлай бошладилар.\n– Ўшанда, ўттиз йил илгари тўғри айтган экансиз. Мен у йигитнинг хушмуомалалигига, атрофимда гирдикапалак бўлишларига, эҳтиросли кўз қарашларига маҳлиё бўлиб, бошим айланиб қолган экан. Бизнинг уйимизга совчи бўлиб келган кишилар унинг ота-онаси эмас, ёлланма актёрлар бўлиб чиқди. Улар ўзларини шаҳарнинг бошқа томонида яшайдиган зиёли ва давлатманд одамлар қилиб кўрсатишган, уйимизга келиб патир синдириб кетишган. Мен ҳам, менинг сўзларимга ишонган дадам ва ойим ҳам лаққа тушганмиз. Ўша маҳаллага бориб, ортиқча суриштирмаганмиз. Ўша йигит янги йил арафасида, сиз узоқ коинотга учиб кетганингиздан сўнг олдимга йиғлаб келди. “Шаҳло! Биз бу йил Парижга бора олмайдиганга ўхшаймиз!.. Чунки пул йўқ. Сабаби бор маблағимни бир бизнес-лойиҳага тиккан эдим, ундан янги йил арафасида яхшигина фойда олишим керак эди. Афсуски, уни келгуси йил берамиз, дейишмоқда. Энди нима қиламиз?” Мен индамадим. Орзуйим пучга чиққанди. Шунда у бир гапни айтди: “Шаҳло! Балки, ота-онангдан олиб турармиз! Февраль ойида қайтараман! Гаплашиб кўр!” Мен аҳмоқ, мен лақма, унинг сўзларига кириб, уйда тўполон қилиб, ота-онамдан етарли маблағ олдим. Ва биз Парижда янги йилни нишонладик. Ўша ерда, барибир, баҳорда тўйимиз бўлади-ку, деб, у менинг вужудимни ишғол қилди. Мен эса, тасаввур қиласизми, ўшанда бундан бахтиёр бўлдим. Кейин юм-юм йиғладим.\nНеъмат бу гаплардан ларзага тушди. Шаҳлонинг сўлғин юзларига боқди.\n– Мен сени огоҳлантиргандим… – деди у.\n– Ҳа, ўшанда бекор сизни хафа қилган эканман. Ўша гапингиз ҳамон ёдимда: “Ҳар бир ялтираган тош гавҳар бўлавермайди”, деган. Февраль ойида бўйимда бўлиб қолганини ҳис этдим. Буни, ўша сиз айтгандек “нусха”га хабар қилдим. У пинагини бузмади. “Тўйимиз бўлади-ку!” деди-қўйди. “Уни тезлаштириш лозим!” хитоб қилдим мен. У ўз ота-онаси билан гаплашиб кўришга ваъда қилди. Мен ундан саёҳат пулини қайтаришини сўрадим. У эса, одатдагидек, узр сўради. “Мен у маблағни яна бир бизнесга тикдим! Бу пуллар тез қайтади! Жуда катта фойда оламан! Тўйдан кейин асал ойи саёҳатига борамиз, Канар оролларига!” деди у. Ўшанда, яна шундай гапларга лақиллабман…\nШаҳло индамай тўхтаб қолди. Қалбида аччиқ аламлар ғалаён қилаётганди. Неъмат сукут сақлашни лозим топди. Аёл ниҳоят тарихини сўзлашни давом этдирди.\n– Кейин, бир ҳафта ўтгач, ўша нусха яна узр сўраб, ёнимга келди. “Шаҳло! – деди у. – Мен тўйхона гаплашдим. 8 март куни тўй уюштирадиган бўлдик. Хурсандмисан!?” Мен қувониб, табассум қилдим. “Энди, шу тўй ўтиши учун фақат бир қадам қўйиш керак!” хитоб қилди нусха. “Қандай қадам?” ажабландим мен. “Тўй маросими пулини тўлаш керак экан. Ҳозир, тўй тезлашгани учун, на менда, на ота-онамда пул йўқ. Дадам банкдаги пулларини, келишув бўйича фақат апрель ойида олишлари мумкин экан. Менинг ҳам бизнесга тиккан пулларим ҳам худди шу вақтда қўлимга тегади. Яна ота-онангга илтимос қил. Тўйхона сўраётган маблағни беришсин! Акс ҳолда, вақтида тўй қилолмаймиз. У кечикса, қаппайган қоринли келин бўласанми?.. Бир-икки ойдан сўнг барча сарф-харажатлар қайтарилади”. Натижада, оиламиз яна чув тушди. Пулни олган нусха шу билан қорасини кўрсатмади. Унинг видеофони рақами ўчди. Айтилган тўйхонадагиларга боргандим, мурожаатимга ҳайрон бўлишди. Қуда томоннинг уйига боргандик, улар ўша айтилган касбдаги, фаолиятдаги кишилар экан, аммо қиёфалари бошқа. Улар ҳам ажабланишди. Уйлантирадиган ўғил фарзандимиз йўқ, иккита қизимиз бор дейишди…\n– Кейин, нима қилдинг? – сўради Неъмат.\n– Итдан бўлган, қурбонликка ярамас, дейишади. Аборт қилдирдим. Ундай нусханинг фарзандини улғайтиришни истамадим. Чақалоққа барибир отасининг генлари ўтади, деб ҳисобладим.\n– Кейин, бошқа йигитга турмушга чиқмадингми?\nШаҳло ниҳоят жилмайди.\n– Ҳа. Уч йил ўтгач, яраларим анча эскиргач, бир одамдан совчи келди. Унгача, барча эркаклар кўзимга илонсифат аждарҳодек кўрина берарди. Негадир, рози бўлдим. Ўн беш ёш катта мендан. Бир фарзанди бор, хотини вафот этган экан. Тарихимни эшитиб, мени юпатди ва севди. Ундан иккита қиз туғдим. Уларни, атрофлича, яхшилаб текширилган куёвларга узатдим.\n– Хурсандман, – деди Неъмат.\n– Биласизми, сизни нега чақирдим? – сўради Шаҳло.\n– Тарихингни, афсус-надоматларингни айтишга-да. Мен шундай тушундим. Юрагинг бўшадими, енгил тортдингми?\n– Йўқ! – хитоб қилди аёл. – Бунинг учун эмас.\n– Унда нимага? – ажабланди Неъмат.\n– Сиздан узр сўраш учун. Мени кечиринг, ўшанда сизнинг севгингизни поймол қилганим, ялтироқ оддий тошни гавҳар деб ўйлаганим учун.\n– Майли, қанча йил ўтиб кетди. Ўзинг ҳам роса қийналибсан. Узрингни қабул қилдим.\n– Ўша пайтдан бери сиздан кечирим сўрашни дилимга тугиб қўйган эдим. Раҳмат! Мен энди кетаман. Ҳозир тўғри аэропортга боришим лозим.\n– Бошқа шаҳарда янги йилни нишонлашни ният қилганмидинг?\n– Ҳа, Парижга, эрим билан учаман. Меҳмонхона ва ресторан буюриб қўйилган. Бизни кутишмоқда. Эрим кўчада пойлаб турибди. Сиз билан учрашиб, узр сўрашимга рухсат берди.\n– Ўттиз йил ўтибди, ҳеч ўзгармабсан, Шаҳло! Мен ўн беш йил коинот қаърида илмий ишлар билан машғул бўлар эканман, бўш вақтларимда ҳаёт фалсафаси тўғрисидаги кўп китобларни ўқидим. Борлиқ қонунларини таҳлил қилдим. Ҳақиқий бахт нималардан иборат эканлигини англадим. Кўраяпманки, сен ҳамон Европада ё бошқа юртларга боришни, у ерларда нималарнидир нишонлашни, ҳамон юксак турмуш тарзи деб ўйлар экансан. Балки, ҳозиргача ўша ёқларда ўқиб келган кимсаларни юқори даражали арбоб деб қабул қилсанг керак. Мен аниқ биламанки, яшашдаги асосий маъно одамнинг қайси мамлакатда ўқигани ё янги йил кутганида эмас, балки, унинг қалби қай даражада соф эканлигидадир.\nНеъмат шу сўзларни айтиб, Шаҳлонинг кўзларига боқди. Улар бу йигит нималар деяётганини унчалик тушунмай, ҳайрон бўлиб турардилар. Шунинг учун Неъмат суҳбатни тугатишга қарор қилди.\n– Майли. Мени эса ота-онам, укам ва жиянларим кутиб туришибди. Ўн беш йил коинот қаърида янги йил нишонлаб, бу ишни ўз жигарларим бағрида, ана шу ажойиб сайёрамиздаги Тошкент шаҳрида амалга оширишни орзу қилгандим. Хайр!\n– Майли, хайр! – деди у ва ортига қараб шошганча кетди.\nНеъмат унга қараб қолар экан, бир қатъий фикрга келди: “Яхши ҳамки, бу аёлга уйланмаган эканман. Инсоннинг қалбига эмас, фақат сўзларига боқадиган, қуруқ ҳашаматга интилаверадиган аёл билан қандай бир умр яшаш мумкин?..”\n20 октябрь, 2017 йил\n← Аввалги Аввалги Шароф Бошбеков: «Театр қачон ростни сўзлайди?» (1991)\nКейинги → Кейинги: Озод Шарафиддинов. Чўлпон — таржимон (1990)


我 们 既 然 蒙 怜 悯 ， 受 了 这 职 分 ， 就 不 丧 胆 。\n乃 将 那 些 暗 昧 可 耻 的 事 弃 绝 了 ， 不 行 诡 诈 ， 不 谬 称 神 的 道 理 。 只 将 真 理 表 明 出 来 ， 好 在 神 面 前 把 自 己 荐 与 各 人 的 良 心 。\n如 果 我 们 的 福 音 蒙 蔽 ， 就 是 蒙 蔽 在 灭 亡 的 人 身 上 。\n此 等 不 信 之 人 ， 被 这 世 界 的 神 弄 瞎 了 心 眼 ， 不 叫 基 督 荣 耀 福 音 的 光 照 着 他 们 。 基 督 本 是 神 的 像 。\n我 们 原 不 是 传 自 己 ， 乃 是 传 基 督 耶 稣 为 主 ， 并 且 自 己 因 耶 稣 作 你 们 的 仆 人 。\n那 吩 咐 光 从 黑 暗 里 照 出 来 的 神 ， 已 经 照 在 我 们 心 里 ， 叫 我 们 得 知 神 荣 耀 的 光 ， 显 在 耶 稣 基 督 的 面 上 。\n我 们 有 这 宝 贝 放 在 瓦 器 里 ， 要 显 明 这 莫 大 的 力 ， 是 出 于 神 ， 不 是 出 于 我 们 。\n我 们 四 面 受 敌 ， 却 不 被 困 住 。 心 里 作 难 ， 却 不 至 失 望 。\n遭 逼 迫 ， 却 不 被 丢 弃 。 打 倒 了 ， 却 不 至 死 亡 。\n身 上 常 带 着 耶 稣 的 死 ， 使 耶 稣 的 生 ， 也 显 明 在 我 们 身 上 。\n因 为 我 们 这 活 着 的 人 ， 是 常 为 耶 稣 被 交 于 死 地 ， 使 耶 稣 的 生 ， 在 我 们 这 必 死 的 身 上 显 明 出 来 ，\n这 样 看 来 ， 死 是 在 我 们 身 上 发 动 ， 生 却 在 你 们 身 上 发 动 。\n但 我 们 既 有 信 心 ， 正 如 经 上 记 着 说 ， 我 因 信 ， 所 以 如 此 说 话 。 我 们 也 信 ， 所 以 也 说 话 。\n自 己 知 道 ， 那 叫 主 耶 稣 复 活 的 ， 也 必 叫 我 们 与 耶 稣 一 同 复 活 ， 并 且 叫 我 们 与 你 们 一 同 站 在 他 面 前 。\n凡 事 都 是 为 你 们 ， 好 叫 恩 惠 因 人 多 越 发 加 增 ， 感 谢 格 外 显 多 ， 以 致 荣 耀 归 与 神 。\n所 以 我 们 不 丧 胆 。 外 体 虽 然 毁 坏 ， 内 心 却 一 天 新 似 一 天 。\n我 们 这 至 暂 至 轻 的 苦 楚 ， 要 为 我 们 成 就 极 重 无 比 永 远 的 荣 耀 。\n原 来 我 们 不 是 顾 念 所 见 的 ， 乃 是 顾 念 所 不 见 的 。 因 为 所 见 的 是 暂 时 的 ， 所 不 见 的 是 永 远 的 。\nБиз Худонинг марҳамати билан бундай хизматга мушарраф бўлиб, умидсизланмаймиз.\nЛекин сирли ва уят ишларни рад этиб, ҳийла билан ҳаракат қилмаймиз, Худонинг каломини бузмаймиз. Ҳақиқатни очиқ-ойдин қилиб, Худо ҳузурида ўзимизни ҳар бир инсоннинг виждонига тақдим этамиз.\nБордию Хушхабаримиз ёпиқ бўлса, у ҳалок бўладиганлар учун ёпиқдир.\nХудонинг тасвири бўлган Масиҳнинг улуғвор Хушхабарининг нурини одамлар кўрмасин деб, бу дунёнинг тангриси имонсизларнинг зеҳнларини кўр қилган.\nБиз эса ўзимизни эмас, балки Раббимиз Исо Масиҳни тарғиб қилмоқдамиз; биз – Исо йўлида сизларнинг қулларингизмиз, холос.\nХудо ибтидода: “Қоронғуликдан нур порласин”, – деб қандай буюрган бўлса, энди Ўзининг нури билан бизнинг юракларимизни ҳам шундай ёритди, Исо Масиҳ сиймосида порлаб турган Ўзининг улуғворлигини бизга кўрсатди.\nБу улуғвор хазинани эса биз сопол идишларда олиб юрибмиз, токи бу олий қудрат бизга эмас, Худога мансуб эканлиги кўриниб турсин.\nБиз ҳар томонлама жабрланамиз, лекин эзилмаймиз. Мушкул аҳволда қолдик, аммо умидимизни йўқотмаймиз.\nҚувғинга учраймиз, лекин иложсиз эмасмиз. Ерга қулаймиз, аммо яксон бўлмаймиз.\nИсонинг ҳаёти баданимизда намоён бўлиб турсин деб, Унинг ўлимини доим баданимизда олиб юрибмиз.\nБизнинг фоний баданимизда Исонинг ҳаёти намоён бўлсин деб, биз, тириклар Исо учун ҳамиша ўлимга топширилмоқдамиз.\nШундай қилиб, ўлим бизда, ҳаёт эса сизда амал қилмоқда.\nЗабурда: “Ишонганим учун гапирдим”, – деб ёзилган. Биз худди шу имоннинг руҳига эгамиз ва ишонганимиз учун гапирамиз.\nБиламизки, Раббимиз Исони тирилтирган Худо бизни ҳам Исо билан бирга тирилтиради ва сизлар билан бирга Ўз ҳузурида турғизиб қўяди.\nБуларнинг ҳаммаси сизлар учун содир бўлмоқда, токи Худонинг инояти яна кўпдан-кўп одамларга ўтсин, шу тариқа Худонинг ҳамду саноси янада ошиб, тиллардан тушмайдиган бўлсин.\nШунинг учун ҳам умидсизланмаймиз. Гарчи зоҳирий вужудимиз ҳар қанча хазон бўлаётган бўлса-да, ботиний вужудимиз кундан-кунга янгиланяпти.\nБу ўткинчи ва арзимас қайғуларимиз биз учун ҳаддан ташқари ажиб, катта ва абадий улуғворлик ҳосил қилади.\nЧунки биз кўзга кўринадиган нарсаларга эмас, кўзга кўринмайдиган нарсаларга қараймиз. Кўринадиганлари муваққат, кўринмайдиганлари эса абадийдир.


— Турмушга чиққанимга ўн йилдан ошди. Лекин шу кунгача никоҳимизни расман қайд эттирмаганмиз. Батафсил... Янги шарх қўшиш «ИШИМ КЎПЛИГИ УЧУН СОВЧИЛАР ҚАЙТИБ КЕТАЯПТИ...»\n— Ёшим 22 да. Яқинда университетни тамомлаб, бир ташкилотга ишга жойлашдим. Ишимиз осон эмас. Тўғриси, ота-онамнинг хоҳишлари билан шу соҳани танлагандим. Батафсил... Янги шарх қўшиш «ВИРТУАЛ ХИЁНАТ ХАҚИҚИЙСИГА АЙЛАНМАСМИКАН?»\n─ Турмуш қурганимизга уч йил тўлганида фарзандли бўлдик. Йигирма кунлик келинлик чоғимдаёқ эримга нотаниш рақамлардан “смс”лар келишини сезганман. Батафсил... Янги шарх қўшиш «БУРГАГА АЧЧИҚ ҚИЛИБ КЎРПАГА ЎТ ҚЎЙДИМ»\n─ Бир неча йил аввал ҳўжайним Намангандаги дам олиш масканларидан бирида саломатлигини тиклаб қайтганди. Батафсил... Янги шарх қўшиш «КЕЛИНИМ ВА ЎҒЛИМДАН НОРОЗИМАН...»\n— Бир неча йил аввал турмуш ўртоғим оламдан ўтди. У киши билан икки қиз, бир ўғилни тарбиялаб, вояга етказдик. Батафсил... Янги шарх қўшиш «ЎҒЛИМ ДАДАСИНИ СЎРАШИДАН ҚЎРҚАМАН...»\n— Ишқ дегани кўнгилга сўроқсиз, огоҳлантиришсиз ташриф буюраркан. Ички туйғу қаршингда турган инсонга ишониш мумкинлигини айтаркан. Батафсил... Янги шарх қўшиш «ҚАЙНОНАМНИНГ ХИЗМАТИГА ЯРАМАЙ ҚОЛДИМ...»\n— Турмушга чиққанимга тўрт йил бўлди. Тўйимиздан сўнг кўп ўтмай, оғир хасталикка чалиндим. Шунга қарамай фарзанд кўришга қарор қилдик. Батафсил... Янги шарх қўшиш «ЭРИМНИНГ ЖАЗМАНИ ЖАНЖАЛ ҚИЛЯПТИ»\n— Турмушга чиққанимга тўрт йил бўлди. Аммо шу кунгача тирноққа зорман. Шу боис қайнонам билан ҳам орамиз яхши эмас. Батафсил... Янги шарх қўшиш «КЕЛИНИМ ТОПГАНИНИ ОТАСИНИКИГА ТАШИЙДИ»\n— Ўғлим Тошкентга ўқишга келиб бир қизга кўнгил қўйди. Қиз ўзига тўқ хонадонда вояга етгани учун совчиликка борганимизда ота-онаси бизни менсимай, қайтариб юборишган. Батафсил... Янги шарх қўшиш “ЖИЯНИМ ЎҒРИ! ХУДДИ ОНАСИ КАБИ!”\n— Оилада икки фарзандмиз, турмушга чиқиб, оилали бўлганимдан кейин, акам рафиқаси билан ажрашиб кетди. Батафсил... Янги шарх қўшиш Бошқа мақолала...\nОТАМ АСРАБ ОЛИНГАНИМНИ ЮЗИМГА СОЛДИ...»


Ўзбекистон халқаро ислом академияси виртуал қабулхонаси\nҲурматли фойдаланувчи! Сизга Ўзбекистон халқаро ислом академияси ректорига бевосита электрон тарзда мурожаатларни юбориш имконияти тақдим этилмоқда. Шу билан бирга, Сизнинг юбораётган мурожаатингиз расмий мақомга эга эканлигини ҳам эслатиб қўймоқчимиз. Шу сабабли, Сиздан қуйидагиларни унутмаслигингизни сўраймиз: 1. Жисмоний шахс сифатида мурожаат йўлласангиз фамилиянгиз (исмингиз, отангизнинг исми), яшаш жойингиз тўғрисидаги маълумотлар кўрсатилган ва мурожаатингиз моҳияти баён этилган бўлиши шарт. Юридик шахс сифатида мурожаат йўлласангиз юридик шахснинг тўлиқ номи, унинг жойлашган жойи (почта манзили) тўғрисидаги маълумотлар кўрсатилган ва мурожаатнинг моҳияти баён этилиши талаб этилади. 2. Алоҳида эътибор беринг! Туҳмат, ҳақорат сўзлар ишлатилган ва ёлғон хабар берувчи мурожаатларни тақдим этиш мумкин эмас. 3. Шунингдек, қуйидаги ҳолатларда мурожаатларингиз рад этилиши мумкинлигини эслатиб ўтмоқчимиз: - одобсизлик мазмунидаги мурожаатлар (уятсиз ёхуд ҳақоратли иборалар, таҳдидлар, мантиқ ва маъноси бўлмаган таклифлар ва шунга ўхшаш мурожаатлар); - мурожаат матнида тушунарсиз қисқартиришлар ёки реклама материаллари мавжуд бўлган, таркибида аниқ аризалар, шикоятлар ёки таклифлар бўлмаган мурожаатлар; 4. Шунингдек, фойдаланувчининг бир неча бор битта масала бўйича жавоб берилган мурожаатини қайта юборилганда агар унда янги важлар ёки ҳолатлар келтирилмаган бўлса, кўриб чиқилмайди. Мазкур шартларнинг барчаси Ўзбекистон Республикасининг амалдаги қонунчилигидан келиб чиққан ҳолда белгиланган. Invalid Input\nАндижон вилоятиБухоро вилоятиЖиззах вилоятиҚашқадарё вилоятиНавоий вилоятиНаманган вилоятиСамарқанд вилоятиСурхондарё вилоятиСирдарё вилоятиТошкент вилоятиФарғона вилоятиХоразм вилоятиҚорақалпоғистон РеспубликасиТошкент шаҳри Invalid Input\nТуман (шаҳар)*\t(*)\n(+998) XX XXX-XX-XX\nЭлектрон почта\t(*)\nЭркакАёл Invalid Input\nАриза Шикоят Таклиф Invalid Input\nМурожаат матни*\t(*)\nРасмдаги сонларни киритинг*\t(*)


Душанбе Россия базалари учун ижара ҳаққи сўрамоқда\n27 январ 2021, Тошкент вақти: 13:17\nТожикистоннинг Россиядаги элчиси Абдулмажид Дўстиев.\nАйни кезда яна 49 йиллик муддатга шартнома имзолашга уринаётган Москва билан Душанбе ўртасида бу масала баҳс бўлиб турибди.\n29 феврал куни Москвада бу ҳақда баёнот берган Тожикистоннинг Россиядаги элчиси Абдулмажид Дўстиевнинг айтишича, Тожикистон томони мамлакатдаги Россия ҳарбий базалари учун 300 миллион АҚШ доллари миқдорида ижара ҳаққи сўрамоқда.\nЭлчига кўра, айни кезда томонлар яна 49 йиллик муддатга шартнома имзолаш устида музокара қилмоқда ва муаммоли масалалардан бири айнан ижара ҳаққи билан боғлиқдир.\nРоссия ҳарбий базалари Тожикистоннинг Душанбе, Кўлоб ва Қурғон тепа шаҳарларида жойлашган.\n- Нафақат Тожикистон элчиси балки, оддий фуқаро ўлароқ айтишим керакки, бугунги дунёда бирор бир давлат ҳаттоки бир қарич ерини бошқаларга шундоққина бериб қўймайди. Бизнинг давлатимиз ҳам шундай йўл тутиши керак ва бу тўлов 300 миллион АҚШ доллари ёки ҳарбий-техникавий ёрдам кўринишида ҳам бўлиши мумкин. Бугун бирор кимса ўз ерини бошқаларга текинга берганларга раҳмат ҳам айтмайди,- деди Тожикистон элчиси.\nАммо, элчи Дўстиев ўз сўзлари орасида Россия томонининг 300 миллион долларлик суммадан фақат 10 фоизини беришга рози бўлиши ҳам ўз давлатини қониқтириши мумкинлигини қистириб ўтди.\nАйни пайтда Тожикистонда иккита ҳарбий базага эга Россия томони ҳеч қандай ижара ҳаққини тўламайди.\nБулардан бири бўлган Россиянинг 201-Дивизияси Тожикистонда Иккинчи жаҳон уруши тугаганидан кейин тузилган ва Тожикистонга жойлаштирилган. Бу база собиқ Совет иттифоқи қулаганидан сўнг ҳам сақланиб қолди.\nУ 1 минг 344 километр узунликдани тожик-афғон чегарасини қўриқлаётган Россия ҳарбийларини таъминловчи база бўлган ва шунингдек, 1992-1997 йилларда Тожикистонда бўлган фуқаролар уруши даврида муҳим ҳарбий таъминот базаларидан бири бўлган.\nДўстиевга кўра, ҳозир у замонлар ортда қолиб, янги замонлар келган ва сиёсат ҳам ўзгачадир.\n- Бугунги Тожикистоннинг 1990 йилларда бошқа давлатлар томонидан тақдири ҳал қилинган Тожикистондан фарқи каттадир,- деди Тожикистон элчиси Душанбе истагини ҳимоя қила туриб.\nТожикистон ҳарбийлари мамлакатнинг Афғонистон билан чегараси назоратини 2005 йилда ўз қўлига олган. Бироқ, Россиянинг 7 мингга яқин ҳарбийси ҳануз Тожикистонда хизмат қилмоқда.\nБу Россиянинг мамлакат ташқарисига жойлаштирилган энг катта ҳарбий қисмидир.\nТожикистон бунга қадар ҳам рус ҳарбий базалари учун ижара тўловини унидириш истагини бир неча бор билдирган эди.\nАммо, ҳозирда бу масалани қўшни Қирғизистон ҳам кўтараётгани Тожикистон элчиси баёноти аҳамиятини оширмоқда.\n23-25 феврал кунлари Россияга сафар қилган Қирғизистон Президенти Алмазбек Атамбаев ҳам Россиянинг Қирғизистондаги ҳарбий базаси учун ҳақ тўламаётгани масаласини тилга олган эди.\nЖумладан, "Эхо Москвы" радиосига берган интервюсида президент Россия тўрт йилдан бери фойдаланаётган Кант ҳарбий базаси учун ижара ҳаққи тўламаётганини айтди.\nШундай экан, "бизга бунақа базанинг кераги борми ўзи?" дея савол ташлади Атамбаев.\nКейин эса Атамбаев Россия Президенти Дмитрий Медведев Россия Мудофаа вазирлигига Кант ҳарбий базаси учун 10 кун ичида тахминан 15 миллион АҚШ доллари миқдорида ҳақ тўлаш ҳақида топишириқ берганини ҳам қўшимча қилди.\nБирор суммага аниқлик киритмаган Кремл раҳбарияти эса Қирғизистондаги ҳарбий база учун ҳақ тўлашга тайёрлигини билдириб, баёнот берди.\nАммо, ушбу баёнотда Қирғизистоннинг Россиядан олган 493 миллион долларлик қарзини ундириш масаласи бунга нисбатан анча мураккаблиги ҳам айтиб ўтилди.\nРоссия Кант ҳарбий базасини 2003 йилда очган ва ундан Коллектив ҳамкорлик шартномаси ташкилотининг Тезкор кучларини таъминлашда фойдаланади.\nАлмазбек Атамбаев айни дамда Манасга ўрнаштирилган АҚШ ҳаво базаси бўйича муддати якунланиб бораётган келишувни 2014 йилдан бошлаб узайтирмаслик ниятини ҳам бот-бот тилга олган.\nУ мамлакатдаги барча АҚШ ва НАТОга қарашли қўшинларининг чиқиб кетишини исташини ҳам айтган.\nАҚШ ҳарбийлари бу базадан 2001 йилдан буён фойдаланиб келмоқда ва 2001 йилдан буён НАТО қўшинлари Тожикистонга ҳам киритилган. Асосий қисмини Франция ҳарбийлари ташкил қилувчи 200 ҳарбийлик қисм Душанбе ташқарисидаги ҳарбий базалардан бирида Афғонистонга таъминот юкларини етказиш амалиётлари учун сақланмоқда.


Олдини олган маъқул – Сурхон тонги\nБош саҳифа / Жамият / Олдини олган маъқул\nСентябр 21, 2019\tЖамият Изоҳ қолдириш 603 Кўрилди\nТуманимиздаги барча аҳоли хонадонлари маиший газ баллонлари билан таъминланган. Табиий газ билан таъминланган ҳудудлар бундан мустасно. Бироқ фуқароларимиз улардан фойдаланишда ёнғин хавф-сизлиги қоидаларига риоя қилмас-лиги, эътиборсизлиги туфайли турли нохуш ҳолатлар содир бўлаяпти.\nОқибатда, инсонлар соғлиғига зарар етиши,тан жароҳатлари олиши, ҳатто баъзиларининг ҳалок бўлиш ҳолатлари ҳам рўй бериб турибди. Чунончи, август ойида туманнинг “Пулҳоким” маҳалласида фуқаро Э.Э ўз яшаш уйи ошхонасида газ баллонини алмаштираётган вақтида ёнғин хавфсизлиги қоидаларига риоя қилмай, эҳтиётсизлик оқибатида куйиш тан жароҳатини олган.\nМана шундай нохуш ҳолатларнинг олдини олиш учун маиший газ баллонларини бир йилда бир марта синовдан ўтказинг, уларни газ плитаси ёнида ўрнатманг. Аксинча, хонадан ташқаридаги махсус темир қутича ичида сақланг, ошхонани доимий шамоллатиб туринг. Газ ёқишни ёш болаларга ишониб топширманг. Газ баллонларига уланган резина шланглар ва қўлбола тайёрланган горелкалар билан хоналарни истиш ҳамда ўчоқларда фойдаланиш ҳаётингиз учун жуда хавфли ҳисобланади. Носоз газ асбобларини ишлатманг. Хонада газ ҳидини сезсангиз, электр чироғини ёқиш ман этилади.\nвилоят ЁХБ тарғибот\nБойсун тумани ЁХБ\nкатта инспектори, лейтенант\nОлдинги Жараёнда аёллар фаоллиги\nКейинги Фидойилар, қандайсиз


Адолатсиз суд жараёнлари ёхуд божхонадаги қинғирликларни ким фош этади?\n09:25:24 29 January 2020\nУч ойдан буён жиноят ишлари бўйича Тошкент вилояти, Чиноз туман судига Тошкент шаҳридан журналист сифатида қатнадим.\nСудланувчилар Самарқанд шаҳридан келишади. Ниҳоят суд якунланиб ҳукм ўқилди. Бу ҳукмдан судланувчилар қаторида мен ҳам норози бўлдим.\nСудланувчи Олғирбой Мухторов (исм-шарифлар ўзгартирилган) 58 ёшда, оилали, вақтинча ишсиз. Бироқ “Каптива” русумли автомашинаси бор. (Ишсиз одамлар машина ҳайдайди-да! Ол-а!) Самарқанд шаҳрида яшайди. 2001 йилдан буён Россия Федерациясининг Москва области, Димитров туманида “иш”лаб келади. (Самарқандага келганида “ишсиз” дея ёзилади ёки эътироф этилади бечора).\nОлғирбой Москавада 2001 йилдан буён айнан почта жўнатмалари билан шуғулланади. Чунки “ёғ”ли ишда. Калласини ачитиб ўтирадими? Бошқа қиладиган иши йўқ. Шу ишининг ортидан қизини Москвада ўқитаяпти. Самарқанддан Моквага боради. Тахминан бир ҳафта туради, (гоҳида почта йиғилишига қараб 10-15 кун). Ўша вақт ичида почта йиғиб яна ортига қайтади.\nУ ҳар доим Москвадан қайтаётганида почта олиб қайтади. Телефон рақамини интернетдаги “Почта” хизматига жойлаштирган. Ҳеч қачон қуруқ қайтмаган.\nОлғирбойнинг касрига қолган яна бир судланувчи Мўмин Худойберганов, 32 ёшда. У Самарқанд давлат чет тиллар институтига бир неча бор ҳужжат топшириб, доим контрактга ўқишга кирган. Уйда отаси, синглиси ногирон. Битта онаси ишлайди. Контракт пули тўлашга қурби етмайди. Шунинг учун 2011 йилда Москва давлат молия ва саноат университетига ҳужжатларини топшириб, у ерда ҳам ўқишга контрактга кирган. Икки йил ўқиган, ишлаган. Контракт пули минг доллардан ошиқ бўлган. Ўзи ишлаб тўлаган. Учинчи йили контракт пулини тўлашга қурби етмаган. Академик таътил олган. Ҳар қанча ишласа ҳам контракт пулини йиғолмаган. Шунинг учун ўқишини давом эттиролмаган.\nСуд ҳукмида эса Мўминни “...2013 йилдан Россия Федерацияси Моква шаҳрида ишлаб келган” дея ёзиб гўёки уни Москвага ишлаш учун борган “гастарбайтар”дек қилиб кўрсатган.\nАслида бу йигит ўқиш, илм олиш илинжида борганку! Қани ҳақиқат! У судда ҳам бир неча маротаба ўқиш учун Москва шаҳрига борганлигини такрорлаганди.\nМўмин 2018 йилда Москвадан бутунлай Ўзбекистонга қайтмоқчи бўлиб авиачипта сотиб олган. Олиб келадиган буюмлари кўп бўлганлиги сабабли интернетга кириб “почта” олиб кетадиганларни излаган. Олғирбойнинг телефон рақамини олиб гаплашган, учрашган.\nМўмин Олғирбойга 4 дона қутиларни ичини очиб кўрсатган. Иккита қутида кийим-кечак, иккита қутида 35 дона тарихий ва диний китоблар борлигини айтган. Ҳаттоки Амир Темурнинг сурати мавжуд бўлган тарихий бир китобини олиб, ичини очиб ҳам кўрсатган. Ислом дини ҳақидаги ҳар бир китоб Москвадаги дин ишлари қўмитасининг рухсати билан чоп этилган, лицензияси бор китоб дўконидан сотиб олганини ҳам айтган.\nХудди шу пайтда Олғирбойнинг ўғли телефон қилиб, отасига таъқиқланган нарса олиб келмаслигини қайта-қайта таъкидлаган. Бу гапни эшитган Мўмин агарда диний китобларни божхонадан ўтказишмаса, Қозоғистонда бирор жойда қолдиришини, кейинроқ бориб ўзи қайтариб олишини айтган.\nШунда Олғирбой Қозоғистонда “Ҳасан” исмли таниши борлигини, ўшанга бериб кетиши мумкинлигини айтиб, унинг телефон рақамини берган.\nСуд ҳукмида эса бу гаплар суд мажлиси баённомасини юритувчи судья ёрдамчиси Ноиба Инъомова томонидан жуда чиройли қилиб “талқин” қилинган. Яъни “Ҳасан”ни Мўминнинг шериги қилиб акс эттирган. Ҳукмда шундай ёзилган “...О.Мухторов китоблар орасида диний мазмундаги китоблар борлигини ҳам кўрганлиги, шунда О.Мухторовга ушбу китобларни Қозоғистон Республикасидага “Ҳасан” исмли танишига ташлаб кетишини, китобларни кейинчалик ўзи олиб кетишини айтганида, О.Мухторов унга китобларини ҳам Ўзбекистонга олиб ўтиб беришини маълум қилган...”.\n“Салла” деса калласини олиб келадиган шундай ёрдамчиларни ким ишга олганийкин-а? Ўша ерда эшитиб туриб ҳам ёлғон ёзадими?\nНафси бузуқ Олғирбой Мўминни ҳамшаҳрим экан деб имтиёз бермаган. У берган буюмларни тортиб кўриб, 20 килограмм эканлигини аниқлаб, ҳар бир килограмм юк учун 150 Россия рублидан жами 3.000 Россия рублини қуртдек санаб олган.\nМўмин унга буюмларни божхона декларациясида ёздиртириб, кейин Ўзбекистонга олиб ўтишини қайта-қайта тайинлаган.\n17 йилдан буён “почта” ташиб унинг ҳадисини олган Олғирбой китобларга келганда божхонадан шундоқ ўтиб кетишини кўзлаган. Демак, у бундан олдин ҳам шунга ўхшаган буюмларни декларацияга киритмасдан олиб ўтган шоввоздир.\n2018 йил 23 сентябрда Олғирбой “Каптива” русумли автомашинасида Қозоғистондан Ўзбекистонга ўтиш учун Тошкент вилояти ҳудудида жойлашган “Яллама” чегара божхона пости орқали автоуловда бўлган 35 дона рус тилида чоп этилган тарихий ва диний мазмундаги китобларни йўловчи божхона декларациясида ёзиб кўрсатмасдан олиб кирмоқчи бўлган. Божхона ходимлари китобларни олиб қўйган.\nБу китобларни Вазирлар маҳкамаси ҳузуридаги Дин ишлари бўйича Қўмитанинг дастлаб 19.10.2018 йилдаги № БЛ-078-сонли эксперт Д.Муртозоевнинг хулосасини суд жараёнида эшитдик. Экспертга ҳал этиш учун қуйидаги саволлар қўйилган:\n• Тақдим этилган материалдаги маълумотлар диний мазмундаги маълумотлар туркумига кирадими ёки кирмайдими?\n• Тақдим этилган материалдаги маълумотлар диний мазмундаги маҳсулотлар туркумига кирган тақдирда, улар Дин ишлари бўйича қўмита томонидан Ўзбекистонга олиб кириш ва фойдаланишга рухсат этилган диний адабиётлар рўйхатига мансубми?\n• Тақдим этилган материалдаги маълумотлар Дин ишлари бўйича қўмита томонидан Ўзбекистонга олиб кириш ва фойдаланишга рухсат этилган диний адабиётлар рўйхатида мавжудми?\n• Тақдим этилган материалдаги маълумотларда миллий, ирқий, этник ёки диний адоватни тарғиб қилувчи ғоялар мавжудми, агар мавжуд бўлса, материалнинг айнан қайси қисми (жумласи)да мавжуд?\n• Тақдим этилган материалдаги маълумотлар диний экстремизм, сепаратизм ва ақидапарастликни тарғиб қилувчи материал бўлиб ҳисобланадими, агар ҳисобланса, айнан қайси тури ҳисобланади?\n• Тақдим этилган материалдаги маълумотларда диний экстремизм, сепаратизм ва ақидапарастлик ғоялари билан йўғрилган, қирғин солишга ёки фуқароларни зўрлик билан кўчириб юборишга даъват этадиган, аҳоли орасида ваҳима чиқаришга қаратилган маълумотлар мавжудми? Агар мавжуд бўлса, материалнинг айнан қайси қисми (жумласи)да мавжуд?\n• Тақдим этилган материалдаги маълумотларда Ўзбекистон Республикасининг амалдаги давлат тузумини Конституцияга хилоф равишда ўзгартиришга, ҳокимиятни куч ишлатиб эгаллашга, сайлаб қўйилган ёки тайинланган ҳокимият вакилларини ҳокимиятдан четлатишга, ёхуд Ўзбекистон Республикаси ҳудудий яхлитлигини Конституцияга хилоф тарзда бузишга очиқдан-очиқ даъват қилишлар мавжудми? Агар мавжуд бўлса материалнинг айнан қайси қисми (жумласи)да мавжуд?\n• Тақдим этилган материал Ўзбекистон Республикасида фаолияти чекланган ёхуд тақиқланган ташкилотларга тегишлими? Агарда тегишли бўлса, қайси фаолияти чекланган ёхуд тақиқланган ташкилотга мансуб?\n• Тақдим этилган материални Ўзбекистон Республикаси ҳудудига олиб кириш учун бирон-бир чеклов ёхуд тақиқлар мавжудми?\nЭксперт Д.Муртозоев “Хулоса”сида шундай ёзилган:\n• Тақдим этилган материалдаги маълумотлар диний мазмундаги маҳсулотлар туркумига киради.\n• Тақдим этилган материалдаги маълумотларда миллий, ирқий, этник ёки диний адоватни тарғиб қилувчи ғоялар мавжуд эмас.\n• Тақдим этилган материалдаги маълумотларда Ўзбекистон Республикасининг амалдаги давлат тузумини Конституцияга хилоф равишда ўзгартиришга, ҳокимиятни куч ишлатиб эгаллашга, сайлаб қўйилган ёки тайинланган ҳокимият вакилларини ҳокимиятдан четлатишга, ёхуд Ўзбекистон Республикаси ҳудудий яхлитлигини Концтитуцияга хилоф тарзда бузишга очиқдан-очиқ даъват қилишлар мавжуд эмас.\n• Тадқиқот қисмининг 3-бандидаги маълумотлар ақидапарастлик ғоялари билан йўғрилган.\n• Тадқиқот қисмининг 3-бандидаги маълумотлар ақидапарастликни тарғиб қилувчи маълумотлар ҳисобланади.\n• Тадқиқот қисмининг 3-бандидаги маълумотларни Ўзбекистон Республикасига олиб кириш, тайёрлаш ва тарқатиш тақиқланади.\n• Тадқиқот қисмининг 2, 3.1, 4, 5 ва 5.1-бандларида келтирилган китобларнинг муаллифлари Умар Сулаймон ал-Ашқар, Аҳмад ибн Таймия, Солиҳ ибн Фавзон ва Муҳаммад ибн Солиҳ ал-Усаймин исмли шахслар ҳисобланади.\nТаъкидлаш лозимки, Умар Сулаймон ал-Ашқар, Аҳмад ибн Таймия, Солиҳ ибн Фавзон ва Муҳаммад ибн Солиҳ ал-Усайминларнинг асарлари, фатволарида мазҳабсизлик ғоялари илгари сурилиб, юртимиз мусулмонлари амал қиладиган ҳанафийлик мазҳабидан сезиларли даражада фарқ қилиши, уларнинг асарларидан келтирилган иқтибослар ва бошқа шу каби маълумотларни турли воситалар орқали тарқатиш, олиб кириш ва тайёрлаш аҳоли орасида ихтилоф ва тушунмовчиликларга олиб келиши сабабли уларни Ўзбекистон Республикасига олиб кириш, тайёрлаш ва тарқатиш тақиқланади.\n27 ёшларга кирган битта шу экспертнинг нотўғри хулосаси туфайли икки кишига ЖКнинг 246-моддаси бўйича жиноий иш қўзғатилган. Яъни камида 5 йилдан 15 йилгача озодликдан маҳрум қилиш.\nСуд жараёнида судланувчилар ва адвокатлар, албатта, бу хулосадан норози бўлиб, қайтадан экспертиза ўтказишни судьядан қатъий туриб талаб қилишди.\nХайрият, кейинги суд мажлисига судья экспертни ўзини чақиртирибди. Эксперт Д.Муртозоевга адвокатлар саволларини ёғдиришди.\nБиринчи навбатда эксперт таржимон эмас. У китобдаги сўзларни луғат орқали таржима қилганини тан олди.\nИккинчидан битта экспертнинг хулосасини деб икки киши жабр кўриши керакми? Китоблар лецензияси бор, Москвадаги Дин қўмитасининг рухсати билан давлат нашриётида чоп этилган бўлса. Мўмин уни ҳар биттасини ўқиб, кейин сотиб олмаганку! Китобларни ичида нима ёзилганини билмайдику!\nУзоқ мунозарадан сўнг суд кейинга қолдирилди. Иккинчи маротаба суд экспертизаси тайинланди. Орадан бир ой вақт ўтгач, тўсатдан судга чақиришди. Аслида бир кун олдинроқ хабар беришлари лозим эди. Нимаям дейси. Ахир у СУД-ДА! Эътирозингиз қабул қилинмайди. Амаллаб соат 15.00.ларда етиб бордик.\nИккинчиси экспертиза хулосаси 16.08.2019 йилдаги № ИН-349-сонли эди. Бунда уч нафар эксперт хулосаси баён қилинган. Уларга берилган саволларга улар шундай хулоса қилишган:\n• Тақдим этилган материаллардаги маълумотларда миллий, ирқий, этник ёки диний адоватни тарғиб қилувчи ғоялар мавжуд эмас.\n• Тақдим этилган материаллардаги маълумотларда Ўзбекистон Республикасининг амалдаги давлат тузумини Конституцияга хилоф равишда ўзгартиришга, ҳокимиятни куч ишлатиб эгаллашга, сайлаб қўйилган ёки тайинланган ҳокимият вакилларини ҳокимиятдан четлатишга ёхуд Ўзбекистон Республикаси ҳудудий яхлитлигини Конституцияга хилоф тарзда бузишга очиқдан-очиқ даъват қилишлар мавжуд эмас.\n• Тақдим этилган материаллардаги маълумотлардаги маълумотларда диний экстремизм, сепаратизм ва ақидапарастлик ғоялари билан йўғрилмаган, шунингдек, уларда қирғин солишга ёки фуқароларни зўрлик билан кўчириб юборишга даъват этадиган, аҳоли орасида ваҳима чиқаришга қаратилган маълумотлар мавжуд эмас.\n• Тақдим этилган материаллардаги маълумотлар диний экстремизм, сепаратизм ва ақидапаратсликни тарғиб қилувчи материаллар бўлиб ҳисобланмайди.\n• Тадқиқот қисмининг 2-бандидаги маълумотлар юртимизда анъанавий бўлган мотуридийлик ақидавий йўналиши таълимотларига хилоф тарзда шарҳланган бўлиб, улар аҳоли ўртасида турли тушунмовчилик ва ихтилофларнинг келиб чиқишига сабаб бўлиши мумкин. Ушбуни эътиборга олиб, мазкур китобни Ўзбекистон Республикасига олиб кириш, тайёрлаш ва тарқатиш тақиқланади.\n• Тадқиқот қисмининг 1, 3, 4, 5 ва 6-бандларида китобларнинг муаллифлари Умар Сулаймон ал-Ашқар, Аҳмад ибн Таймия, Солиҳ ибн Фавзон ва Муҳаммад ибн Солиҳ ал-Усаймин исмли шахслар ҳисобланади.\nТаъкидлаш лозимки, Умар Сулаймон ал-Ашқар, Аҳмад ибн Таймия, Солиҳ ибн Фавзон ва Муҳаммад ибн Солиҳ ал-Усайминларнинг асарлари, фатволарида мазҳабсизлик ғоялари илгари сурилиб, юртимиз мусулмонлари амал қиладиган ҳанафийлик мазҳабидан сезиларли даражада фарқ қилиши, уларнинг асарларидан келтирилган иқтибослар ва бошқа шу каби маълумотлар аҳоли орасида турли ихтилоф ва тушунмовчиликлар келтириб чиқариши мумкинлиги сабабли уларни Ўзбекистон Республикасига олиб кириш, тайёрлаш ва тарқатиш тақиқланади.\nБиринчи экспертимиз хулосасида “Тадқиқот қисмининг 3-бандидаги маълумотлар ақидапарастлик ғоялари билан йўғрилган.\nТадқиқот қисмининг 3-бандидаги маълумотлар ақидапарстликни тарғиб қилувчи маълумотлар ҳисобланади” дейилди.\nИккинчи экспертлар хулосасида “Тақдим этилган материаллардаги маълумотлардаги маълумотларда диний экстремизм, сепаратизм ва ақидапарастлик ғоялари билан йўғрилмаган, шунингдек, уларда қирғин солишга ёки фуқароларни зўрлик билан кўчириб юборишга даъват этадиган, аҳоли орасида ваҳима чиқаришга қаратилган маълумотлар мавжуд эмас. Тақдим этилган материаллардаги маълумотлар диний экстремизм, сепаратизм ва ақидапарастликни тарғиб қилувчи материаллар бўлиб ҳисобланмайди” дея биринчи экспертнинг хулосасини йўққа чиқаришган.\nАдвокатлардан бири божхона ходимини ҳам судга чақиртиришни, “Амир Темур” ҳақидаги китоб қаёққа ғойиб бўлганини изоҳлаб беришини судьядан талаб қилди. Бироқ судья унинг бу эътирозини инобатга олмади. Шундоғам уч ойдан буён аччиқ ичакдек чўзилаётган судга нуқта қўйгиси келди. Ҳукмни чиқариб ўқиб эшиттирди.\nҲукмни қўлга олгач, у ердаги “....жазо адолатли бўлиши... ...айбдорнинг шахси, жиноят иштирокчилари орасидаги роли, жиноят содир этилиш пайтидаги ёки содир этилганидан кейинги хулқ-атвори, жиноятни содир этиш сабаблари ва бунга олиб келган шарт-шароитни ҳам эътиборга олишлари лозим”, дейилган жойини ўқиб ажабландим. Қилғиликни ҳаммасини Олғирбой нафс йўлида қилган. Китоб сотиб олиб, уни Олғирбойга бериб юборган, божхона постига яқинлашмаган, “почта”чига пулини бериб, декларацияга киритиб ўтказинг, дея тайинлаган Мўминда нима айб? Шундоғам қийналиб яшаётган бу йигитнинг айби китоб сотиб олиб, ўқимоқчи бўлганими? Унга судья жаноблари шунинг учун оғзини тўлдириб “арзимаган 20 баравар миқдорида, яъни 4.054.600 сўм жарима жазоси тайинлансин” дея уйида иккита ногирони бор, бир миллион ҳам маош олмайдиган йигитга қилган “муруввати”ми?\nСуд умуман Мўминнинг кўрсатмаларини мутлақо инобатга олгани йўқ! Адолат шуми? Қолаверса судья оғзини тўлдириб "айбдор" деб топилсин, дея ҳукм чиқариб ўтирибди.\nВаҳоланки у китобларнинг ичида нима ёзилганлиги хулосада аникланмаган. Хулосада ўша муаллифлар ўзларини айрим асарларида бемазҳаблик ғояларини олға сураяпти, дейилган. Айнан ўша китобларда олға сурилган, ўша сабабли олиб кириш ман қилинган дейилмаган. Бунака китобларни фақат махсус мутахассис ўқиса, бемазҳаблик ғоялари борлигини пайқаши мумкин.\nОддий фуқаро ҳеч бир фожиали ғояни ўзига кашф қилиб олмайди. Аммо суд Мўминга нисбатан худди бу нарсалардан хабари бор ва атайин шу тинчликни узиш мақсадида китобларни юбортирган одамдай ҳукм чикарди.\nҚани президент айтган адолат, холис назар ва профессионализм! Судьялар оддий халққа адолатсиз муносабатда бўлса, халқнинг ишончи ҳам умуман қолмайди.\nНимагадир божхона ходимларининг қинғир ишларига судья кўз юмди. Битта “Амир Темур”ни китобини деб, уларни оворра қилгиси келмади чоғи. Аммо шу китобларни деб ҳар гал 400-500 минг сўм сарфлаб Самарқандда Чинозга судланувчилар ва уларнинг яқинлари роса овора бўлишди.\nМана сизга судьянинг “ғамхўр”лиги, “адолатпарвар”лиги. Энди шу йигит китоб сотиб олиб ўқийдими? Сиз нима дейсиз?


ОЛТИ ҚАҲРАМОНДАГИ ЯНГИ “ҚАҲРАМОН”ЛАР » ПастДарғом ҳақиқати\nБош сахифа » ЯНГИЛИКЛАР » ОЛТИ ҚАҲРАМОНДАГИ ЯНГИ “ҚАҲРАМОН”ЛАР\nОЛТИ ҚАҲРАМОНДАГИ ЯНГИ “ҚАҲРАМОН”ЛАР\n| 30-08-2018, 11:44 |\nКеча Паст Дарғом туманидаги Олти Қаҳрамон маҳалласидан бир аёл киши йиғлаб телефон қилди. Жуда хунук ва ачинарли ҳолат ҳақида айтиб берди.\nХуллас, икки ой олдин ана шу маҳалладаги бир қатор муаммоларни газетага бергандик. Ўша куни бизга интервью берган аёллардан бири туман ҳокимига ҳам бу муаммолар ҳақида шикоят қилибди. Муаммо ҳал этилмади, шунчаки қолиб кетди. Аммо шикоят эгаси “шунчаки қолиб кетмаган” кўринади. Хуллас, кеча шу маҳаллада яшовчи М.Мелиевани маҳалла биносига чақиртириб, ҳудуд профилактика инспектори, маҳалла раиси ва “домком” шикоят ёзганига пушаймон қилдирибди. Муаммо қолиб, аёлнинг шахсий ҳаёти муҳокама қилинган. Мурожаат қилган аёл номидан профилактика инспекторининг ўзи тушунтириш хати ёзиб, аёлга қўл қўйдириб олган. Маҳалла раиси ва “домком” жуда қўпол муносабатда бўлиб, изза қилган.\nБу мурожаат эгасининг телефонда айтган гаплари. Буни шу ҳолича эълон қилиб бўлмасди аслида. Шу сабабдан аввал туман ҳокими ўринбосари, хотин-қизлар қўмитаси раисига қўнғироқ қилиб мана шу манзилдаги аёл ёзган мурожаати учун қўпол гап сўзлар эшитгани, унга босим ўтказилгани ҳақда гаплашдик. Аёлнинг руҳий ҳолати айни вақтда ўта ёмонлигидан хавотир олаётганимизни билдирдик. Ҳоким ўринбосари бу масаланинг тезда жиддий ўрганишини айтгач, енгил тортдик. Афсуски ё вақти бўлмаган, ё эсидан чиқиб кетган (афтидан, бизнинг “женсовет”лар Худо кўрсатмасин, қачон бирор аёл ўзини осса ё бошқа фожиа юз берса ҳаракатга тушади). Худди шу вақтда туман ички ишлар бўлимининг профилактика инспекторлари бўйича масъул ходимига телефон қилиб вазиятни тушунтирдик. Шу куннинг ўзида ўрганиб, натижасини айтишини билдиргач, хурсанд бўлдик. Минг афсус, соддалик қилган эканмиз... Айтганча, “Маҳалла” хайрия жамоат фонди вилоят бўлимига ҳам вазиятни тушунтиргандик. Ҳозирча акс-садо йўқ.\nБизни ташвишга солган нарса шуки, илгари Паст Дарғомда муаммолар бўйича шикоятлар, газетага чиққан материаллар аксарият ҳолларда шунчаки “чўкиб” кетарди. Энди эса мурожаат эгасига босим ўтказиладиган бўпти. Ҳатто энди раҳбарлардан нажот сўраб ёзадиганларга маҳалла ходимлари “тарбиясиз” деган тамға ҳам босишаркан. Бугун соат 17:00 гача кечаги ташкилотлар масъуллари “масалани ўргандик, аёл (ёки ходимларимиз) сал қизишибди, ҳозир ҳаммаси жойида” деган гап кутдик. Афсуски, ундай бўлмади. Наҳотки аёлнинг гаплари рост, наҳотки ҳаммаси жойда эмас!\nКалит сўз Пастдарғом


Италия ҳукумати фуқароларга ёзги таътил учун пул беради | Qalampir.uz\nИталия ҳукумати фуқароларга ёзги таътил учун пул беради\nОлам\t22 Апрель 23:27 2720\nИталияга ҳаёт қайтмоқда – айрим дўконларнинг очилишига рухсат берилди\nИталия ҳукумати ёзги таътил учун оилаларга пул тўлаш лойиҳаси устида ишламоқда. Бу ҳақда бугун, 22 апрель куни Маданият вазири Дарио Франческини маълум қилди.\nТахминларга кўра, ҳар бир оила учун тўлов 500 еврони ташкил қилади. Пулни фақат Италиядаги таътилга сарфлаш мумкин.\nБундай чора бир томондан кам таъминланган оилаларга, бошқа томондан эса 2020 йилда чет эллик сайёҳларсиз қоладиган Италиядаги меҳмонхоналар эгаларига ва бошқа туристик инфратузилмаларга ёрдам бериши кўзда тутилган.\nМаълумот учун, мамлакат аҳолисининг катта қисми ҳозир ишсиз. Табиийки бу кейинчалик мамлакат иқтисодиётига таъсир кўрсатади. Жорий йилнинг 25 март куни қўлланилган коронавирусга қарши чекловлар яқин кунларда юмшатилиши кутилмоқда. Баъзи вилоятларда 9 май кунидан бошлаб қатор чекловлар олиб ташланиши кўзда тутилмоқда. 7 миллионга яқин ишчи 2 ҳафта ичида ўз иш жойларига қайтиши мумкин.\nСўнгги маълумотларга кўра, Италияда коронавирус билан боғлиқ 183 957 та ҳолат аниқланган. Касалланганларнинг 51 600 нафари соғайган, 24 648 нафари эса вафот этган. Мавжуд беморлар сони 107 709 кишини ташкил қилмоқда.\n16 Сентябрь 15:13 58829\n16 Сентябрь 23:42 35192\n17 Сентябрь 14:20 33113\n18 Сентябрь 08:06 25866\n17 Сентябрь 23:44 24424


Сенат раисининг ўринбосари: «Янги Конституция қабул қилинса, амалдаги президент яна сайловларда қатнашиши мумкин» - Anhor\nAnhor Все посты Сенат раисининг ўринбосари: «Янги Конституция қабул қилинса, амалдаги президент яна сайловларда қатнашиши мумкин»\nАгар янги Конституция қабул қилинса, ҳамма қатори президент Шавкат Мирзиёевга ҳам сайловларда қатнашиш имкони яратиб берилади. Бу ҳақда Олий Мажлис Сенати раисининг биринчи ўринбосари Содиқ Сафоев Kun.uz мухбири билан суҳбатда маълум қилди, деб ёзади «Газета» нашри.\nЖурналист конституциявий ислоҳотлар ҳақида гап кетганда, ижтимоий тармоқларда кўпчилик асосий қомусга ўзгартиришлар киритишдан асосий мақсад президент ваколат муддатларини узайтириш экани ҳақида гапираётганини таъкидлади.\nУшбу саволга жавоб берар экан, сенатор Конституцияга ўзгартишлар киритиш кераклигига ҳеч ким шубҳа қилмаслигини қайд этди.\n«Янги Конституция қабул қилинса, у албатта барча фуқаролар учун, шу жумладан бугунги президентимиз учун ҳам янги конституция бўйича сайловларда иштирок этишга имконият яратиб беради. Президентимиз бу имконият ва ҳуқуқдан фойдаланадими, фойдаланмайдими, бу биринчи навбатда ушбу шахсга ҳавола. Бу шахсни кўрсатадиган сиёсий партияга ҳавола. Лекин бу ҳақ-ҳуқуқ у кишида бўлади. Бу — халқаро тажриба, янги конституциями, янги ҳуқуқий макон яратилди ва бу янгиланади», — таъкидлади Содиқ Сафаев.\n«Шахсан, менинг фикримни сўрасангиз, тажрибадан келиб чиқиб ва халқаро вазиятни таҳлил қилган инсон сифатида шуни айтишим керакки, бугун биз бир ниҳоятда таҳликали дунёда яшаяпмиз. Кундан кунга мураккаблашиб кетяпти. Шу жумладан бу мамлакатимиз учун ҳам салбий асоратларини кўрсатмасдан иложи йўқ. Лекин шунга қарамасдан биз ислоҳотларни давом эттиришимиз керак. Мен аминманки, бу ислоҳотларни бошлаган инсонда уни охиригача етказишга имконият бўлиши керак. Буни мен ким билан хоҳласангиз ва қаерда хоҳласангиз баҳс қилишим мумкин», — дейди сенатор.\nСенат раҳбарининг биринчи ўринбосари сўнгги беш йилда «давлат раҳбари, президентимиз Шавкат Миромонович Мирзиёев қандайдир ҳокимиятга тиш-тирноғи билан ёпишиб олган сиёсатчи эмас”лигини кўрсатганини таъкидлади.\nСодиқ Сафоевнинг сўзларига кўра, охирги беш йилда Ўзбекистонда ҳам ички сиёсат, ҳам ташқи сиёсатда қилинган ишлар мисолида дунёда энг йирик давлатлар томонидан Шавкат Мирзиёев янги формациядаги лидер сифатида эътироф этилмоқда.\n«Бу — мамлакатимизнинг, халқимизнинг катта ютуғи ва далдаси десак бўлади, буни йўқотишга ҳаққимиз йўқ. Бугунги таҳликали дунёда айнан дунё томонидан эътироф этилган лидер Ўзбекистонга йўлбошчи бўлиши бу халқимиз учун керак», — таъкидлади Сафоев.\nСенатор пандемия давридан мисол келтирди. «Ниҳоятда мураккаб, оғир вазият, йирик ва бақувват давлатларда инқироз чуқур тус олганда, айнан Ўзбекистонда бутун халқни жипслаштириб, барча қатламларни, нодавлат ташкилотларни ҳукумат билан биргаликда бир ёқадан бош чиқариб, шу офатдан олиб чиқиб кетилишида президентимизнинг роли катта бўлган», — дея қайд этди у.\n«Яна бир бор айтмоқчиман, башарти янги Конституция қабул қиладиган бўлсак, бу биз учун янги имкониятлар яратади. Ислоҳотларимиз ва олиб борилаётган сиёсатларимиз давомийлиги ва изчиллигини таъминлаш биз учун муҳим масала. Бу эса президент Шавкат Миромонович Мирзиёевнинг номи билан боғлиқ. У киши қандай қарор қабул қиладилар, билмайман, шахсан мен шу давомийликни таъминлашнинг тарафдориман», — деди у.


XУШ КЕЛДИНГИЗ ЎЗЛИГИНГИЗГА | МУҲАММАД СОЛИҲ\nПоделиться "XУШ КЕЛДИНГИЗ ЎЗЛИГИНГИЗГА"\nЯқинда Боку шаҳрида Қозоғистоннинг собиқ президенти, Турктилли давлатлар фаҳрийларининг фаҳрий раиси Нурсултон Назарбоев бир таклифини тилга келтирди. Унинг бу таклифи Турк дунёси жамоатчилигида катта акс садо бериши керак эди. Мен нафасимни ютиб кутдим. Бекладим. Аммо ҳеч бир турк жумҳуриятидан “тиқ” деган сас чиқмади.\nНазарбоев таклифи шу қадар муҳим ғоянинг рамзи эдики, аҳамияти билинганда эди, уни собиқ президент эмас, балки жорий президент, биттта Қозоғистон эмас, бутун “туркий” давлатларнинг рахбарлари бир оғиздан ҳайқирардилар.\nТуркистон.инфонинг хабар беришича, Назарбоев “Турктилли давлатлар” иборасининг энди тузатилиб, “турк давлатлари” деган ифодага ўтишимиз керак”, деди.\nБиз, турк дунёси интеграцияси тарафдорлари, Назарбоев тилга келтирган таклифни йиллар давомида таъкидлаб келдик. Бугун буни “реал сиёсатчи”лар ҳам айтабошлаган экан, демак, биз орзу қилган кунлар яқинлашмокда.\n“Турк дунёси” дея оғиз тўлдириб ифода қилаётганимиз дунё аввало ўзининг ТУРК эканлигини англаши ва буни ЎЗЛИК сифатида сиёсатда ҳам қабул этиши лозимдир.\nСовет давлати Руся ҳудудларида яшаган туркларни парчалаб, улардан татар, бошқирд, чуваш, ноғай, ёқут, хакас, гагауз, караим, балкар, қорачойларга ажратгани каби, Туркистонни ҳам парчалаб, биздан қозоқ, қирғиз, туркман, ўзбек каби янги “миллатлар” ясади ва биз бу бўлинишимизни “миллий ғурур” билан нишонладик.\nҲар бир турк уруғи ўзига янги бир этнологик шажара ижод этди, ўзбекнинг “ўзига бек” деганидай.\nҲолбуки, хаммамиз Туркистон фарзандлари эдик. “Туркистон” демак “турклар яшаган диёр” демак.\nСоветлар қулагандан кейин Сталиннинг Турк миллатига қилган бу парчалаш жинояти халқларимизга тушунтирилиб, аслимизга қайтиш учун бир мафкуравий жабҳа очилиши шарт эди. Аммо Турк жумҳуриятларида иқтидорга келган истисносиз бутун рахбарлар эски коммунистлар бўлиб, улар миллий шуурдан узоқ, манқуртона мафкурада етиштирилган шахсиятлар эди.\nБугун Нааробоев биз “Турктилли” эмас, “Туркмиз” деяётган экан, демак, бошимизга кийдирилган манқуртлик териси аста секин йиртила бошлаяпти ва биз аслимизга, ТУРКлигимизга қайтаяпмиз, иншаАллоҳ.\nКелажагимизнинг сурати – манқурт терисидан чиқиб келаётган буюк ТУРК МИЛЛАТИ дир.\nXуш келдингиз, Ўзлигингизга!\nНаписал: nurbek // Ўзбекча // Октябрь 23, 2019\n← ХОРАЗМИМ/ХОРАЗМЖИГИМ ҲАҚИҚИЙ МУСЛИМОН/HAKİKİ MÜSLÜMAN →


ИнтерФУТБОЛ :: Одион Игало: «Қишлоқдошларим энди «МЮ»га мухлислик қилишади»\nОдион Игало: «Қишлоқдошларим энди «МЮ»га мухлислик қилишади»\nНигериялик тажрибали ҳужумчи Одион Игало ўтган мавсумни Хитойнинг «Шанхай Шенхуа» клубида ўтказганди. 31 январь куни у Англиянинг «Манчестер Юнайтед» жамоасига ўтди ва Премьер-лиганинг 2019|2020 йиллар мавсуми якунига қадар «қизил иблислар» таркибида ижара асосида ўйнайдиган бўлди. Шу муносабат билан Одион Игало «МЮ» расмий сайти учун интервью берди.\n- «Манчестер Юнайтед» таркибига қўшилиш сиз учун қандай аҳамият касб этади?\n- Жуда бахтиёрман! Бу менинг орзум эди. Кўплаб футболчиларнинг шундай сўзларни айтишга одатланганликларини биламан. Аммо бу менга хос нарса эмас. Чиндан ҳам болалигимдан «Манчестер Юнайтед»га мухлислик қиламан. Нигерия термаси ва «Уотфорд» клубида мени яхши танийдиганлар «қизил иблислар»га меҳрим ўзгача эканлигини билишади. Англия Премьер-лигасида тўп сурганимда, «МЮ»ни ўз жамоамдек ҳис этганман. Буларнинг барчаси амалга ошганлигидан мамнунман. Ушбу жамоадаги дебютимни сабрсизлик билан кутяпман!\n- «МЮ»га нима учун меҳр қўйгансиз? Ўйин услубигами ёки сизда ўзгача таассурот қолдирган алоҳида учрашув ёки футболчи борми?\n- Нигерияда, одатда, телевизор орқали Премьер-лига баҳсларини томоша қилардик. Ўшанда манкунианликлар сафида Энди Коул ва Дуайт Йорк ўйнашарди, айнан уларнинг ўйинлари учун ҳам кўпчилик «МЮ»га ишқибозлик қиларди. Жумладан, менда ҳам ўша даврдан бошлаб аста-секин «қизил иблислар»га мухлислик шаклланган. Ака-ука ва опа-сингилларим ҳам «Юнайтед» ишқибози. Қачонлардир манкунианликлар сафидан жой олишим борасида ҳаттоки, ўйлаб ҳам кўрмагандим. Лекин орзулар албатта амалга ошаркан! «МЮ»да ўйнаш футболчилик фаолиятимдаги энг ёрқин лаҳзалар бўлиб қолади.\n- Ушбу трансфер сўнгги паллада амалга ошди...\n- Умуман, бу келишув бутун бошли драмани эслатиб юборди. Трансфер ойнаси ёпилишига бир кун қолганида агентим қўнғироқ қилди. Унга «МЮ» таркибига қўшилсам, бахтиёр бўлишимни таъкидладим. Бошқа клублар ҳам менга қизиқиш билдиришди, аммо агентимга имкон қадар фақат «қизил иблислар» билан музокара олиб бориши кераклигини уқтирдим. Ўша куни кечки соат 23:00да агентим қўнғироқ қилиб, «МЮ» битимни амалга оширишни истаётганлигини маълум қилди. Шу заҳоти таржимон излашга тушдим. Сўнгра «Шанхай Шенхуа» клуби директорига вазиятни тушунтирдим, буни агентим билан муҳокама қилишларини айтдим, ушбу трансферни амалга оширишда ёрдам беришларини сўрадим. Якунда улар бу билан шуғулланадиган бўлишди. Ўша тун умуман ухламадим. Боиси, Шанхай вақти билан тонгги соат 7:00да Англияда трансфер ойнаси ёпиларди. Шунинг учун кечки соат 23:00дан бошлаб музокара олиб борилди. Бошқа жамоалардан ҳам таклиф олгандим, аммо агентимга «МЮ»да ўйнамоқчилигимни билдирдим. У эса «қизил иблислар» сафига қўшиладиган бўлсам, оз маошга қаноат қилишим лозимлигини уқтирди. Шунда унинг сўзини кесиб: «Менга барибир! Ушбу битимни амалга ошир! Ойлигимнинг қанчалиги мени хавотирга солмайди, шунчаки, трансфер амалга ошса, бас!», дедим. Шанхай вақти билан тонгги соат 5:00да агентим «Шанхай Шенхуа» директори билан келишиб, ҳужжатларимни «МЮ» вакилларига жўнатди. Уларнинг барча ҳужжатлар жойида эканликларини тасдиқлашлари қолганди, холос. Шундай бўлди ва трансфер амалга ошди. Бундан беҳад хурсанд бўлдим. Мазкур янгиликни айтиш учун онамга қўнғироқ қилдим, у эса суюнганидан йиғлаб юборди, чунки «МЮ»да ўйнаш орзум эканлигини биларди ва унинг рўёбга чиққанлигидан жуда хурсанд бўлди. Ушбу янгилик ижтимоий тармоқлар орқали бутун дунё бўйлаб тарқалганидан сўнг, уяли телефоним қўнғироқларга тўлиб кетди. Ахир ҳамма менинг «Манчестер Юнайтед» мухлиси эканлигимни биларди-да! Мазкур трансфер шундай драматик тарзда амалга ошди. Албатта, ўша тун ухлай олмадим, чунки бахтиёр эдим.\n- Манкунианликлар таркибида жорий мавсум якунига қадар ўйнайсиз. Ушбу давр ичида қандай муваффақиятга эришишни хоҳлайсиз?\n- Жамоа билан бирга астойдил меҳнат қиламан, «МЮ» жорий мавсумни турнир жадвалининг юқори поғонасида якунлаши учун барча имкониятимни ишга соламан. Албатта, турнир жадвалига назар солдим ва жамоамиз мавсумни ҳозиргидан кўра юқорироқ ўринда якунлашини хоҳлайман. «Манчестер Юнайтед»нинг ўз номига эга клуб эканлигини биламан, у ҳамиша юксак поғоналардан ўрин олиши лозим, деб ҳисоблайман. Тўғри, айни пайт ишлар кўнгилдагидек кечмаяпти.\n- 25-рақамни танлабсиз. Олдин у «МЮ» шарафини жуда яхши ҳимоя қилган Антонио Валенсияга тегишли эди. Мазкур танловни қандай изоҳлайсиз?\n- Менга 25 ва 19-рақамлар мос эди. Боиси, «Уотфорд»да тўп сурганимда «24» остида ўйнаганман. Бироқ у «МЮ»да банд экан. «Шанхай Шенхуа»да «9»ни танлагандим, лекин ўша пайт у бошқа футболчига тегишли эди. Шунга қарамай, истисно тариқасида ўша рақамни менга беришганди. Манчестерга келгач, шунчаки, 24га 1ни қўшдим ва «25»ни маъқул кўрдим.\n- «МЮ» шарафини ҳимоя қилган биринчи африкалик футболчи Квинтон Форчун ҳам шу рақамда ўйнаганди. Балки бу омил ҳам қарор қабул қилишингизда роль ўйнагандир?\n- Ҳа, албатта, у маҳоратли футболчи эди ва Форчуннинг ушбу рақам остида тўп сурганлигини яхши эслайман. Майли, ўзим истаган рақамни ололмагандирман, аммо «25» ҳам чиройли.\n- «Манчестер Юнайтед»даги илк нигериялик футболчисиз. Бундан фахрланасизми?\n- Албатта, ғурурланаман. Танишларим ҳамон «СМС» хабарлар жўнатиб, манкунианликлар сафига қўшилганим муҳим воқеа эканлиги, «МЮ» сафида ўйнайдиган биринчи нигериялик футболчи бўлишимни таъкидлашда давом этишмоқда. Уларнинг айтишларича, буни ҳозир эмас, фаолиятим якунлангандагина тушунар эканман. Айни пайт кўплаб ҳиссиётларни бошдан кечиряпман. Шу боис, бу ҳақда кўп ўйламаяпман. Айни пайтдаги ниятим - тезроқ майдонга тушиб, жамоага ёрдам бериш.\n- Оила аъзоларингиз ва дўстларингиз «МЮ»га ўтишингизни қандай қабул қилишди?\n- Сўнгги кунларда барча шу ҳақда гапирмоқда. Мен туғилиб-ўсган кўчада эса бунинг шарафига одамлар базм уюштиришмоқда. Улар ҳаттоки, ўша базмнинг видеолавҳасини менга жўнатишди ҳам. Бу эса мени қувонтирди. Улар қувончдан еттинчи осмонда учишмоқда, чунки аксарияти «МЮ»га мухлислик қилишади-да! Тўғри, Англия Премьер-лигасининг бошқа клублари ихлосмандлари ҳам бор эди, лекин мен туфайли улар энди «қизил иблислар» ишқибозига айланишади. Мен эса бундан жуда хурсандман!\n- «МЮ» ҳужумчилари - Маркус Рэшфорд, Антони Мартиаль ҳамда албатта, Мэйсон Гринвуд билан бирга майдонга тушишга ошиқаётгандирсиз?\n- Албатта. Улар аъло даражадаги ўйинчилар. Гринвуд - жуда яхши ўйнайди, боз устига, ҳали ёш. Унинг иштирокидаги ўйинларни кўрдим, чап оёғида маҳорат билан ўйнашига гувоҳ бўлдим. Мартиаль тўп билан хоҳлаган усулда муомала қила олади. Шунингдек, техникаси ҳам аъло даражада. Рэшфорд эса айни пайт Европанинг энг яхши футболчилардан бири. У жорий мавсум жуда ёрқин ўйин намойиш этмоқда: голлар урмоқда, яхши техникага эга ва жуда тезкор. Афсуски, Маркус айни пайт жароҳат олиб, сафдан чиққан. Лекин тезроқ у билан бирга ўйнагим келяпти. Ушбу йигитлар ҳамроҳлигида тўп суриш имкониятига эга бўлганимдан хурсандман. Таркибда шундай ҳужумчиларнинг борлиги - жамоа учун катта ютуқ. Биз барчамиз бирлашиб, мавсумни муносиб равишда якунлашга ҳаракат қиламиз.\n- Кўплаб мухлислар «Уотфорд» клуби, шунингдек, Италия ва Хитой жамоаларида намойиш этган ёрқин ўйинларингизга гувоҳ бўлишган. Аммо майдондаги ҳаракатларингизни кўрмаганлар ҳам бор. Уларга ўзингиз ҳақингизда нима дея оласиз?\n- Ўзим ҳақимда кўп гапиришга ҳожат йўқ. Тезкорман, яхши техникага эгаман, жисмоний жиҳатдан кучлиман. Техникам сабабли майдондаги тор ҳудуддан ҳам имконият топиб, чиқиб кетишим мумкин. Ўйинга қўшилсам, жамоага қўлдан келганича ёрдам бериш пайида бўламан.\n- Турли сифатларни олиб қарайдиган бўлсак, ҳужум чизиғида қандай ёрдамингиз тегиши мумкин? Албатта, жисмоний ҳолатингиз ва «МЮ»га меҳрингиз ўзгачалигини таъкидладингиз. Аммо жамоага қандай янгилик олиб кира оласиз?\n- Менимча, марказдан жой олиш борасида тажрибали эканлигимга тўхталсам бўлади. Мартиаль ва Рэшфорд қанотлардан ҳужум уюштиришда кучлилар. Аммо марказда тўпни ушлаб тура оладиган футболчи ҳам керак-ку! «Қизил иблислар» иштирокидаги кўплаб баҳсларни томоша қилдим ва тўпни ўзида сақлаб, ҳужумни ташкил эта оладиган жисмоний жиҳатдан кучли бўлган ҳужумчи керак, деган фикрга келдим. Барчаси кўнгилдагидек кечса, ушбу вазифани бажара олишимга ишонаман.\n- «Уотфорд» клубида Трой Дини билан биргаликда ҳужумда яхши тандем ҳосил қилгандинглар. Сизга майдонда шерик билан ўйнаш ёқадими ёки ягона ҳужумчи сифатида тўп суришми?\n- Шу кунгача кўплаб позицияларда ўйнашимга тўғри келган. Икки нафар ҳужумчи билан тўп суриш яхши. Дини билан бир-биримизни жуда яхши тушунардик, Чемпионшипдан бошланган йўлни биргаликда босиб ўтгандик. «Шанхай Шенхуа»да эса, худди терма жамоада бўлгани сингари, ягона ҳужумчи сифатида майдонда ҳаракатланардим. Буларнинг барчаси мураббийнинг футболчиларни майдонда қандай жойлаштиришига боғлиқ. Ҳар икки вариант ҳам мени қониқтиради.\n- «Манчестер Юнайтед»нинг Хитойда ҳам машҳурлигини биламиз. У ерда жамоанинг ўйинларини кузатишда давом этдингизми?\n- Бўлмасам-чи! Мен мулоқот қилган таржимонлар, шунингдек, оддий инсонлар олдимга келиб, манкунианликларга мухлислик қилишлари, ушбу жамоада яхши тўп суришим лозимлигини таъкидлашди. Уларга хавотир олмасликларини, шунга ҳаракат қилишимни уқтирдим.\n08:41 Санчо АПЛга йўл олиши деярли аниқ (0)\n06:24 Асенсио жароҳатдан фориғ (0)\n04:15 «Тоттенхэм»дан ўзига хос таклиф (0)\n02:12 Дайо Упамеканога яна бир харидор (0)\n01:10 Грилиш барибир жарима тўлайдиган бўлди-я.. (0)\n00:04 Рэшфорд сафга қайтишга тайёр (0)\n22:57 Кучлироқ, яхшироқ ва меҳрибонроқ бўлиб қайтиш нияти (0)\n22:00 Неймар алмаштирилмас ўйинчи эмас (0)\n21:14 Янги мавсумни қишда бошлаш таклиф қилинди (0)\n20:29 АПЛда маош қисқартириш бошланди (0)\n19:48 Виллаш-Боаш ва «Марсель» шифокорлардан миннатдор (0)\n19:00 Жованни ди Лоренцо «МЮ» мўлжалида (0)\n18:05 Тикиньо Соарес «Рома»га ўтиши мумкин (0)\n17:20 Тотти ишонмаяпти (0)\n16:38 Грилиш қилмишидан пушаймон (0)\n15:47 Охирги муҳлат 27 июнь (0)\n15:12 Беларусь чемпионати оммалашмоқда (0)\n14:54 «Барселона» Курзавани кўзламоқда (0)\n14:22 "МЮ"да Погба ўрнини ким эгаллайди? (0)\n13:04 Аламзада Карим Бензема... (0)\n12:47 Марсело Парижга йўл олиши мумкин (0)\n12:09 Месси - инқилобчи (0)\n11:29 Мислсиз йўқотиш (0)\n10:30 Тебас мавсумни якунлаб қўйиш тарафдори (0)\n09:56 Иқтисод кўлами қанча? (0)


Спорт курашлари. Ўсмирларимиздан Олимпия ўйинларига лицензия! / Olamsport.com\n12 май 20:55\nСпорт курашлари. Ўсмирларимиздан Олимпия ўйинларига лицензия!\nТеглар : Спорт курашлариОлимпия ўйинлари\nХабарингиз бор, пойтахтимизда спорт курашлари бўйича ўсмирлар ўртасида Осиё чемпионати бўлиб ўтмоқда.\nБугун аёллар кураши ва эркин кураш бўйича беллашувлар бўлиб ўтди. Аввалроқ аёллар кураши бўйича икки нафар спортчимиз Шоҳида Аҳмедова ва Светлана Оқназаровалар финал йўлланмасини ҳал қилиб, ўсмирлар Олимпия ўйинларига йўлланма соҳибасига айланганликлари ҳақида хабар қилгандик.\nБироз аввал қизларимиз мусобақанинг финал жангида курашга чиқдилар. Афсуски, уларнинг ҳар иккиси ҳам ҳал қилувчи беллашувда имкониятни бой бериб қўйдилар ва Осиё чемпионатининг кумуш медаллари билан кифояланишди. Аммо, хабар бериб ўтганимиздек, финалга чиқиш орқали улар октябрь ойида Буэнос-Айресда бўлиб ўтадиган ўсмирлар Олимпия ўйинларига йўлланмани нақд қилиб қўйгандилар.\nЭркин курашнинг -80кг вазн тоифасида юртимиз шарафини ҳимоя қилган Муҳаммадрасул Раҳимовга финалда бироз омад етишмади. Ҳамюртимиз бутун жанг давомида устунлик қилди. Афсуски, 4:0 ҳисобида олдинда бораётган спортчимиз сўнгги сонияларда ташаббусни рақибга бой бериб қўйди ва 4:5 ҳисобида мағлубиятга учради. Шу тариқа Муҳаммадрасул Осиё чемпионатининг кумуш медалини қўлга киритди ҳамда Олимпия ўйинлари лицензиясидан қуруқ қолди.\n-71кг вазнда мусобақада иштирок этган Азизбек Файзуллаев эса бронза медали учун баҳсда япониялик рақиби устидан ғалаба қозониб, мусобақа совриндорлари қаторидан ўрин олди.\nЭртага мусобақанинг сўнгги куни бўлиб ўтади ва унда эркин кураш бўйича беллашувлар ташкил қилинади.